title: Proposta għal deċiżjoni qafas tal-Kunsill dwar il-prevenzjoni u l-ġlieda kontra t-traffikar tal-bnedmin, u l-protezzjoni tal-vittmi, li tirrevoka d-Deċiżjoni Kwadru 2002/629/JHA {SEG(2009) 358} {SEG(2009) 359}

text:
Avviż Legali Importanti

|

52009PC0136

	[pic] | KUMMISSJONI TAL-KOMUNITAJIET EWROPEJ |Brussel 25.3.2009KUMM(2009) 136 finali2009/0050 (CNS)Proposta għalDEĊIŻJONI QAFAS TAL-KUNSILLdwar il-prevenzjoni u l-ġlieda kontra t-traffikar tal-bnedmin, u l-protezzjoni tal-vittmi,li tirrevoka d-Deċiżjoni Kwadru 2002/629/JHA {SEG(2009) 358}{SEG(2009) 359}  MEMORANDUM TA’ SPJEGAZZJONI1. KUNTEST TAL-PROPOSTA1.1. Ir-raġunijiet għall-proposta u l-għanijiet tagħhaIt-traffikar tal-bnedmin huwa kkunsidrat bħala wieħed mill-iktar reati serji fid-dinja, vjolazzjoni kbira tad-drittijet umani, forma moderna ta' skjavitù, u negozju ta' profitt qawwi għall-kriminalità ogranizzata. Dan jikkonsisti fir-reklutaġġ, it-trasferiment u r-riċeviment ta' persuni, mwettqa b'mezzi ta' sfruzar, qarrieqa jew abbużivi, għal għan ta' sfruttar inkluż sfruttar sesswali u ta' xogħol, xogħol furzat, servitù domestika u forom oħra ta' sfruttament inkluż it-teħid ta' organi.Għalhekk it-tweġiba għat-traffikar għandha tkun robusta, u għandha timmira lejn il-prevenzjoni u l-prosekuzzjoni tar-reat kif ukoll lejn il-protezzjoni tal-vittmi.1.2. Kuntest ġeneraliNumru ta' Stati Membri tal-UE huma pajjiżi ta' destinazzjoni prinċipali għall-fluss tat-traffikar tal-bnedmin minn pajjiżi terzi. Barra minn hekk, hemm evidenza ta' fluss tat-traffikar fi ħdan l-UE. Huwa raġonevoli li jkun stmat miċ-ċifri disponibbli li diversi mijiet ta' eluf ta' persuni huma ttrafikati fiż-żona tal-UE u fi ħdan iż-żona tal-UE kull sena.Wieħed jista' jargumenta li l-vulnerabbiltà soċjali hija l-kawża priniċipali tat-traffikar tal-bnedmin. Il-vulnerabbiltà tiġi minn fatturi ekonomiċi u soċjali bħal ma huma l-faqar, id-diskriminazzjoni bejn is-sessi, il-kunflitti armati, il-vjolenza domestika, familji disfunzjonali u ċirkustanzi personali bħal ma huma l-età, il-kundizzjonijiet tas-saħħa jew diżabilitajiet. Din il-vulnerabbiltà hija użata min-netwerks tal-kriminalità organizzata biex tiffaċilita l-migrazzjoni u b'konsegwenza tisfrutta n-nies b'mod gravi bl-użu tal-forza, theddid, sfurzar, jew forom differenti ta' abbuż bħall-jasar tad-dejn. Fil-fatt il-livell għoli ta' profitti magħmula huwa l-mutur prinċipali tal-attività. It-talba għal servizzi sesswali u xogħol bl-irħis u fattur li jmexxiha wkoll.1.3. Dispożizzjonijiet eżistenti fil-qasam tal-propostaIl-Konvenzjoni tal-NU dwar id-Drittijet tat-Tfal, adottata fl-1989 timmira li tipproteġi t-tfal minn kull forma ta' sfruttament sesswali u abbużż sesswali. Dan l-obbligu jestendi għall-isfruttament u l-abbuż sesswali mwettaq kontra tfal fil-kuntest tat-traffikar tal-bnedmin.Fis-sena 2000, in-NU adottaw Protokoll għall-Prevenzjoni, it-Trażżin u l-Ikkastigar tat-Traffikar tal-Persuni, speċjalment tan-Nisa u tat-Tfal, sabiex tissupplimenta l-Konvenzjoni tan-NU kontra l-Kriminalità Tranżnazzjonali Organizzata. Il-Protokoll kien l-ewwel strument internazzjonali komprensiv li jittratta t-traffikar tal-bnedmin. Sa Marzu tal-2009, il-Protokoll ġie ratifikat minn 23 Stat Membru tal-UE, u l-4 l-oħra ffirmawh. Il-Kummissjoni Ewropea ffirmat u approvat il-Protokoll.Il-Konvenzjoni tal-Kunsill tal-Ewropa dwar l-Azzjoni kontra t-Traffikar tal-Bnedmin tipprovdi qafas komprensiv u koerenti li jkopri l-prevenzjoni, l-kooperazzjoni bejn atturi differenti, il-protezzjoni u l-għajnuna għall-vittmi, u obbligu biex ikun ikkriminalizzat it-traffikar tal-bnedmin. L-implimentazjzoni ta' dawn il-miżuri twassal għal titjib sinifikanti. Il-Konvenzjoni ġiet ratifikata minn 12-il Stat Membru tal-UE. Tlettax oħra ffirmawha u qegħdin fil-proċess ta' ratifikazzjoni.Id-Deċiżjoni Qafas (DQ) dwar il-ġlieda kontra ttraffikar tal-bnedmin ġiet adottata fid-19 ta' Lulju 2002 bħala tweġiba għal ħtieġa li tinħass ġeneralment biex ir-reat kriminali serju tat-traffikar tal-bnedmin ikun indirizzat fuq livell tal-UE. Rapport dwar l-implimentazzjoni tad-DQ kien adottat mill-Kummissjoni f'Mejju tal-2006.Id-Direttiva 2004/81/KE tipprovdi għall-għajnuna u status ta' residenza għal ċittadini ta' pajjiżi terzi li huma vittmi tat-traffikar. Il-Kummissjoni se tirrapporta dwar l-implimentazzjoni tad-Direttiva 2004/81/KE fil-ħarifa tal-2009 u se tikkunsidra l-miżuri xierqa għar-raffurzar addizzjonali tal-protezzjoni offerta lill-vittmi mill-Istati Membri.1.4. Konsistenza mal-bqija tal-politiki u l-miri tal-Unjoni EwropeaIl-ġlieda kontra kull forma ta' vjolenza bbażata fuq is-sess inkluż it-traffikar tifforma parti integrali mill-impenn meħud mill-Kummissjoni fil-Pjan dwar l-ugwaljanza bejn is-Sessi[1]. Il-ġlieda kontra t-traffikar tat-tfal ukoll hija inkluża fl-istrateġija dwar id-drittijiet tat-tfal[2]. L-għan tal-ġlieda kontra t-traffikar tal-bnedmin u l-għajnuna tal-vittmi huwa konsistenti mar-regolament fid-Deċiżjoni Kwadru tal-Kunsill 2001/220/JHA dwar il-pożizzjoni tal-vittmi fil-proċedura kriminali[3], u d-Direttiva tal-Kunsill 2004/81/KE dwar il-permessi ta' residenza[4] li tittratta kwestjonijiet ta' immigrazzjoni u tapplika biss għal ċittadini ta' pajjiżi terzi. Id-dispożizzjonijiet kollha inklużi f'din id-Deċiżjoni Qafas japplikaw sa fejn il-kwistjoni mhix koperta mid-Direttiva msemmija hawn fuq. L-għan tal-ġlieda kontra t-traffikar tal-bnedmin huwa konsistenti wkoll mad-Direttiva tal-Kunsill 2004/80/KE dwar il-kumpens tal-vittmi ta' reati li għandha l-għan li tiffaċilita l-aċċess għall-kumpens f'sitwazzjonijiet transkonfinali[5] u mad-Deċiżjoni Qafas 2008/841/JHA dwar il-ġlieda kontra l-kriminalità organizzata[6]. It-traffikar tal-bnedmin huwa inkluż fil-lista ta' reati li jwasslu għall ċediment skont mandat ta' arrest Ewropew f'konformità mad-Deċiżjoni Qafas tal-Kunsill 2002/584/JHA dwar il-mandat ta' arrest Ewropew[7]. L-għanijiet imsemmija hawn fuq huma kompletament konsistenti ma' dawn l-istrumenti, kif ukoll mal-Konvenzjoni tal-Kunsill tal-Ewropa dwar it-Traffikar tal-Bnedmin u mal-mandati tal-Europol u l-EurojustKull azzjoni tal-Unjoni f'dan il-qasam għandha tirrispetta d-drittijiet fundamentali u tosserva l-prinċipji rikonoxxuti b'mod partikolari mill-Karta tad-Drittijiet Fundamentali tal-Unjoni Ewropea (il-Karta tal-UE) u l-Konvenzjoni dwar il-Protezzjoni tad-Drittijiet Umani u l-Libertajiet Fundamentali (ECHR). L-Istati Membri, meta jimplimentaw il-liġi tal-Unjoni, għandhom jagħmlu dan skont dawn id-drittijiet u l-prinċipji.Din il-proposta saret suġġett għal skrutinju fil-fond biex ikun żgurat li d-dispożizzjonijiet tagħha jkunu kompatibbli bis-sħiħ mad-drittijiet fundamentali u partikolarment id-dinjità umana, il-projbizzjoni tal-iskjavitù, ix-xogħol furzat u t-traffikar tal-bnedmin, il-projbizzjoni tat-tortura u t-trattament jew kastig inuman u degradanti , il-projbizzjoni tal-iskjavitù u x-xogħol fouzat, id-drittijiet tat-tfal, id-dritt għall-libertà u s-sigurtà, il-libertà ta' espressjoni u informazzjoni, il-protezzjoni tad-dejta personali, id-dritt għal rimedju effettiv u għal proċess ġust u l-prinċipju ta' legalità u proporzjonalità tar-reati kriminali u l-pieni.Ingħatat attenzjoni partikolari għall-Artikolu 5(3) tal-Karta tal-UE li espliċitament tipprojbixxi t-traffikar tal-bnedmin. Barra minn hekk, l-Artikolu 24 tal-Karta tal-UE kien ta' importanza, billi ħafna mill-vittmi tat-traffikar tal- bnedmin huma tfal. Provvedimenti dwar il-protezzjoni u l-għajnuna lill-vittmi għandhom impatt pożittiv fuq id-drittijiet fundamentali. Id-dritt ta' protezzjoni mill-iskjavitù, x-xogħol furzat u s-servitù ġie rrikonoxxut mill-Qorti Ewropea tad-Drittijiet tal-Bniedem. Id-dritt tal-vittmi għal investigazzjoni preċiża, imparzjali, effettiva u mgħaġġla huwa wkoll involut, u jsir effettiv b'rikonoxximent aħjar tar-rwol tal-vittma fil-proċeduri kriminali.Jista' jinħoloq impatt negattiv mir-rwol iktar immarkat tal-vittma fil-proċeduri kriminali, jekk dan ir-rwol imsaħħaħ ikun b'mod li jpoġġi fil-periklu d-drittijiet proċedurali tal-konvenut (l-Artkolu 48 taċ-Charter tal-UE) u d-dritt għal difiża (l-Artikolu 48 taċ-Charter tal-UE). Madanakollu, il-Qorti Ewropea għad-Drittijiet tal-Bniedem stabbiliet prinċipji ċari biex tirrikonċilja d-drittijiet rispettivi tal-konvenut u tal-vittma. Għalhekk ġiet żgurata kompatibbiltà sħiħa mad-drittijiet tad-difiża bl-abbozzar bir-reqqa tat-test leġiżlattiv, li huwa l-bażi għall-implimentazzjoni xierqa mill-Istati Membri.2. KONSULTAZZJONI MAL-PARTIJIET INTERESSATI U VALUTAZZJONI TAL-IMPATT2.1. Konsultazzjoni mal-partijiet interessati2.1.1. Metodi ta' konsultazzjoni, is-setturi ewlenin indirizzati u l-profil ġenerali tal-partijietWara t-talba tal-Kunsill għall-evalwazzjoni tal-implimentazzjoni tal-Pjan tal-UE, ġie ċċirkolat kwestjonarju mill-Kummissjoni fost l-Istati Membri (SM) f'Diċembru tal-2007. Tlieta u għoxrin SM u n-Norveġja wieġbu. Ir-riżultati ġew meqjusa fid-Dokument ta' Ħidma tal-Kummissjoni adottat fis-17 ta' Ottubru 2008.Saru tliet laqgħat konsultattivi sabiex tkun abbozzata valutazzjoni tal-impatt. Il-Grupp ta' Esperti dwar it-Traffikar tal-Bnedmin iltaqgħu fit-2 u t-3 ta' Ottubru 2008, u wara diskussjoni estensiva, ħarġu opinjoni bil-miktub. Fis-7 ta' Ottubru 2008 saret laqgħa konsultattiva ma' esperti minn oqsma differenti inklużi gvernijiet, aġenziji tal-infurzar tal-liġi, organizzazzjonijiet mhux governattivi, organizzazzjonijiet internazzjonali u universitajiet. Fis-17 ta' Ottubru 2008 il-parteċipanti kienu mistiedna biex wara jittrażmettu l-kummenti bil-miktub, u numru ta' esperti bagħtuhom. Saret laqgħa mar-rappreżentanti tal-Istati Membri .2.1.2. Sinteżi tar-reazzjonijiet u ta' kif dawn ġew ikkunsidrati-  Il-Grupp ta' Esperti tal-Kummissjoni Ewropea dwar it-Traffikar tal-Bnedmin, fl-opinjoni bil-miktub tiegħu, enfasizza bħala prinċipji gwida, il-ħtieġa għal qafas legali adegwat f'kull pajjiż, il-ħtieġa li d-drittijiet umani jsiru kwistjoni ta' importanza kbira, li jittieħed approċċ ħolistiku, koordinat u integrat biex jgħaqqad il-politiki tal-gvern dwar it-traffikar tal-bnedmin ma' dawk dwar il-migrazzjoni, li jkunu rispettati d-drittijiet tat-tfal, li tkun promossa r-riċerka dwar it-traffikar tal-bnedmin u li jkun sorveljat l-impatt tal-politiki kontra t-traffikar.-  Ħafna mill-partijiet ikkonċernati qablu dwar il-ħtieġa ta' dispożizzjonijiet speċifiċi mmirati biex isaħħu l-investigazzjoni u l-prosekuzzjoni. Ir-rwol kruċjali tal-miżuri tal-għajnuna ġew enfasizzati b'mod ġenerali.-  Il-kwistjoni biex ikun introdott obbligu speċifiku biex ikunu kkriminaliżati l-klijenti li jafu li qed jużaw servizzi sesswali minn persuni ttraffikati kienet kontroversjali fost il-partijiet ikkonċernati. Numru ta' SM semmew li f'kull każ dispożizzjoni bħal din m'għandhiex tkun torbot.2.2. Ġbir u użu tal-għarfien espertMa kienx hemm ħtieġa ta’ kompetenza esterna.2.3. Valutazzjoni tal-impattĠew eżaminati numru ta' għażliet politiki bħala mezz biex jintlaħqu b'mod iktar effettiv l-għanijiet tal-prevenzjoni u l-ġlieda kontra traffikar tal-bnedmin, u biex il-vittmi ikunu protettti aħjar.-  Għażla ta’ Politika (1): L-ebda azzjoni ġdida mill-UEL-UE ma tieħu ebda azzjoni biex tiġġieled it-traffikar tal-bnedmin, waqt li l-Istati Membri jistgħu jkomplu bil-proċess ta' ffirmar u ratifikazzjoni tal-Konvenzjoni tal-Kunsill tal-Ewropa dwar l-Azzjoni kontra t-Traffikar tal-Bnedmin.-  Għażla ta’ Politika (2): Miżuri mhux leġiżlattiviId-DQ 2004/629/JHA ma tkunx emendata. Jistgħu isiru miżuri mhux leġiżlattivi fil-qasam tal-skemi ta' appoġġ għall-vittmi, il-monitoraġġ, il-miżuri ta' prevenzjoni fil-pajjiżi destinatarji, il-miżuri ta' prevenzjoni fil-pajjiżi ta' oriġini, it-taħriġ, u l-kooperazzjoni fil-qasam tal-infurzar tal-liġi.-  Għażla ta’ Politika (3): Leġiżlazzjoni ġdida dwar il-prosekuzzjoni, l-appoġġ għall-vittmi, il-prevenzjoni u l-monitoraġġTkun adottata DQ ġdida bl-inkorporazzjoni tad-dispożizzjonijiet fid-DQ eżistenti, flimkien ma' ċerti dispożizzjonijiet tal-Konvenzjoni tal-KtE u elementi oħra. B'mod partikolari, id-DQ ġdida jkollha dispożizzjonijiet fil-qasam tal-liġi kriminali sostantiva il-ġurisdizzjoni u l-prosekuzzjoni, id-drittijiet tal-vittmi fil-proċeduri kriminali, l-għajnuna għall-vittmi, miżuri protettivi speċjali għat-tfal, il-prevenzjoni u l-monitoraġġ.-  Għażla ta’ Politika (4): Leġiżlazzjoni ġdida (bħal tal-għażla 3) + miżuri mhux leġiżlattivi (bħal tal-għażla 2)-  DQ ġdida tkun adottata, li tinkorpora d-DQ eżistenti kif ukoll dispożizzjonijiet ġodda. Id-DQ l-ġdida tkun supplimentata b'miżuri mhux leġiżlattivi, u b'mod partikolari dawk identifikati fl-għażla 2.-  Wara l-analiżi tal-impatti ekonomiki, l-impatti soċjali u l-impatti fuq id-drittijet fundamentali, l-għażliet 3 u 4 juru l-aħjar approċċ għall-problema u għandhom jilħqu bis-sħiħ l-għanijiet identifikati. L-aħjar għażla tkun l-għażla 4.3. ELEMENTI ġURIDIċI TAL-PROPOSTA3.1. Sinteżi tal-azzjoni propostaId-DQ l-ġdida, minbarra d-dispożizzjonijiet fid-DQ attwali, tinkludi l-elementi ġodda li ġejjin:A Dispożizzjonijiet tal-liġi kriminali sostantiva-  Definizzjoni;-  Pieni u ċirkostanzi aggravanti;-  Ma jkunux applikati sanzjonijiet lill-vittmi.B Ġurisdizzjoni u prosekuzzjoni-  Regoli ta' ġurisdizzjoni extraterritorjali iktar wiesgħa u li jorbtu iktar;-  Il-koordinazzjoni tal-prosekuzzjoni; din id-dispożizzjoni tista' tkun issuperata ladarba l-Proposta għall-Deċiżjoni Qafas dwar il-kunflitti tal-ġurisdizzjoni fil-proċeduri kriminali tkun adottata[8].-  Għodod investigattivi.C Id-Drittijiet tal-vittmi fil-proċeduri kriminali-  Trattament speċjali bil-għan li jipprevjeni vittimizzazzjoni sekondarja;-  Protezzjoni fuq il-bażi ta' valutazzjoni tar-riskju;-  Kumpens, inkluż l-aċċess għall-fondi eżistenti.D Appoġġ għall-vittmi-  It-twaqqif ta' mekkaniżmu ta' identifikazzjoni prekoċi u għajnuna għall-vittmi;-  Standard ta' għajnuna inkluż aċċess għat-trattament mediku neċessarju counselling u għajnuna psikoloġika;-  Miżuri speċjali għat-tfal.E Prevenzjoni-  Azzjoni mmirata biex tiskoraġġixxi t-talba għas-servizzi sesswali u x-xogħol bl-irħis;-  Taħriġ;-  Il-kriminalizzazzjoni tal-utenti ta' servizzi li jiġu minn persuna, meta dawn ikunu jafu li din il-persuna qed tkun ittraffikata.F Monitoraġġ-  Jkunu stabbiliti Rapporteurs Nazzjonali jew mekkaniżmi ekwivalenti.3.2. Il-Valur miżjud tal-proposta, meta mqabbel mal-Konvenzjoni tal-KtE tal-2005 dwar azzjoni kontra t-traffikar tal-bnedminIl-proposta tibni fuq il-Konvenzjoni tal-KtE u tadotta l-istess approċċ ħolistiku inklużi l-prevenzjoni, il-prosekuzzjoni, il-protezzjoni tal-vittmi u l-monitoraġġ. Barra minn dan, il-proposta turi dawn l-elementi prinċipali ta' valur miżjud li ġejjin:-  Dispożizzjonijiet ġodda li jipprevedu trattament speċifiku għall-vittmi vulnerabbli fil-proċeduri kriminali, immirati lejn il-prevenzjoni ta' vittimizzazzjoni sekondarja (l-Artikolu 9).-  Ambitu usa' tad-dispożizzjoni dwar in-nuqqas ta' applikazzjoni ta' sanzjonijiet lill-vittmi għall-involviment tagħhom f'attivitajiet illegali, kwalunkwe mezzi illeċiti li ntużaw mit-traffikanti (l-Artikolu 6).-  Standard ogħla ta' għajnuna lill-vittmi, speċjalment dwar it-trattament mediku (l-Artikolu 10).-  Regola ta' ġurisdizzjoni extraterritorjali usa' u li torbot iktar, li tobbliga lill-Istati Membri li jipproċedu kontra ċittadini u residenti abitwali li wettqu r-reat tat-traffikar barra mit-territorju tal-Istat Membru (l-Artikolu 8).-  Livell ta' pieni preċiż adattat għas-severità tar-reat (l-Artikolu 3).-  Barra minn dan, l-integrazzjoni ta' dispożizzjonijiet li għandhom kontenut simili fl-acquis tal-UE juri l-vantaġġi relatati ma' rabta iktar b'saħħitha maħluqa mill-ordni legali tal-UE, preċiżament id-dħul fis-seħħ immedjat, u l-monitoraġġ tal-implimentazzjoni.3.3. Bażi ġuridikaL-Artikoli 29, 31(1)(e), 34(2)(b) tat-TUE.4. IL-PRINċIPJI TAS-SUSSIDJARJETÀL-għanijiet tal-proposta ma jistgħux jintlaħqu suffiċjentement mill-Istati Membri għar-raġunijiet li ġejjin.Il-ġlieda kontra t-traffikar tal-bnedmin teħtieġ sforzi ta' koordinazzjoni fost l-Istati Membri, kif ukoll kooperazzjoni fuq livell internazzjonali sabiex jintlaħqu l-għanijiet tagħha. Id-differenzi fit-trattament legali fl-Istati Membri differenti ifixklu l-isforzi koordinati u l-infurzar tal-liġi internazzjonali u l-kooperazzjoni ġuridika.L-azzjoni tal-Unjoni Ewropea tilħaq aħjar l-għanijiet tal-proposta għar-raġuni li ġejja.Il-proposta se tqarreb il-liġi kriminali sostantiva u r-regoli u l-proċeduri tal-Istati Membri b'mod iktar estensiv milli d-Deċiżjoni Qafas. Din se jkollha impatt pożittiv fuq il-liġi internazzjonali u l-kooperazzjoni ġudizzjarja u l-protezzjoni u għajnuna mogħtija lill-vittmi. Għalhekk il-proposta tikkonforma mal-prinċipju tas-sussidjarjetà.5. IL-PRINċIPJU TAL-PROPORZJONALITÀIl-proposta hija konformi mal-prinċipju ta' proporzjonalità billi tillimita ruħha għall-minimu rikjest biex tikseb dawk l-għanijiet f'livell Ewropew u ma tmurx lil hinn minn dak li hu meħtieġ għal dak il-għan.6. L-GħAżLA TAL-ISTRUMENTIL-istrument li qed jiġi propost: Deċiżjoni Qafas.Mezzi oħra ma jkunux adegwati. Fil-ġlieda kontra t-traffikar tal-bnedmin Deċiżjoni Qafas biss tippermetti t-tqarrib tal-leġiżlazzjoni nazzjonali u hija meħtieġa beix ittejjeb l-infurzar tal-liġi internazzjonali u l-kooperazjzoni ġuridika7. IMPLIKAZZJONI GħALL-BAġITIl-proposta ma għandha ebda implikazzjoni fuq il-baġit Komunitarju.8. AKTAR TAGħRIFRevoka ta' leġiżlazzjoni eżistentiL-adozzjoni tal-proposta se twassal għar-revoka tal-leġiżlazzjoni eżistenti.2009/0050 (CNS)Proposta għalDEĊIŻJONI QAFAS TAL-KUNSILLdwar il-prevenzjoni u l-ġlieda kontra t-traffikar tal-bnedmin, u l-protezzjoni tal-vittmi,li tirrevoka d-Deċiżjoni Kwadru 2002/629/JHAIL-KUNSILL TAL-UNJONI EWROPEA,Wara li kkunsidra t-Trattat dwar l-Unjoni Ewropea, u b'mod partikolari l-Artikolu 29 u l-Artikolu 31(1) (e) u l-Artikolu 34(2)(b) tiegħu,Wara li kkunsidra l-proposta tal-Kummissjoni,Wara li kkunsidra l-opinjoni tal-Parlament Ewropew,[9]Billi:(1) It-traffikar tal-bnedmin huwa reat serju, spiss imwettaq fil-qafas tal-kriminalità organizzata, kif ukoll vjolazzjoni kbira tad-drittijiet tal-bniedem.(2) L-Unjoni Ewropea hija impenjata li tipprevjeni u tiġġieled kontra t-traffikar tal- bnedmin, u li tipproteġi d-drittijiet tal-persuni ttraffikati. Għal dan il-għan, kienu adottati id-Deċiżjoni kwadru tal-Kunsill 2002/629/JHA tad-19 ta' Lulju 2002 dwar il-ġlieda kontra t-traffikar tal-bnedmin[10] u l-Pjan tal-UE dwar l-aħjar prattiċi, standards u proċeduri għall-ġlieda kontra t-traffikar tal-persuni u l-prevenzjoni tiegħu, (2005/C311/01)[11].(3) Din id-Deċiżjoni Qafas tadotta approċċ integrat u ħolistiku għall-ġlieda kontra t-traffikar tal-bnedmin. Prevenzjoni u prosekuzzjoni iktar rigorużi, kif ukoll il-protezzjoni tad-drittijiet tal-vittmi, huma l-għanijiet prinċipali ta' din id-Deċiżjoni Qafas. It-tfal huma aktar vulnerabbli u huma għalhekk esposti għal riskju akbar li jsiru vittmi tat-traffikar tal-bnedmin. Id-dispożizzjonijiet kollha ta' din id-Deċiżjoni Qafas għandhom ikunu applikati fid-dawl tal-aħjar interess tat-tfal u b'rispett għad-drittijiet tat-t-tfal, skont il-Konvenzjoni tan-Nazzjonijiet Uniti dwar it-Drittijet tat-Tfal tal-1989[12].(4) Il-Protokoll tan-Nazzjonijiet Uniti dwar il-Prevenzjoni, it-Trażżin u l-Ikkastigar tat-Traffikar tal-Persuni, speċjalment tan-Nisa u t-Tfal, li jissuplimenta l-Konvenzjoni tan-Nazzjonijiet Uniti kontra l-Kriminalità Organizzata Tranżnazzjonali[13], u l-Konvenzjoni tal-2005 tal-Kunsill tal-Ewropa dwar l-Azzjoni kontra t-Traffikar tal-Bnedmin[14] huma passi kruċjali fil-proċess tat-titjib tal-kooperazzjoni internazzjonali kontra t-traffikar tal-bnedmin. Sabiex jissaħħaħ il-proċess tat-tqarrib tal-leġiżlazzjoni, din id-Deċiżjoni Qafas tadotta d-definizzjoni wiesa tar-reati inkluża fl-istrumenti tan-NU u tal-KtE msemmija hawn fuq. Id-definizzjoni tkopri wkoll it-traffikar tal-bnedmin għal-għan tat-teħid tal-organi, li jista' jkun marbut mat-traffikar tal-organi u jikkostitwixxi vjolazzjoni serja tad-dinjità umana u l-integrità fiżika.(5) Il-pieni għandhom ikunu effettivi, disważivi u proporzjonali għall-gravità tar-reat, dan ukoll biex l-investigazzjoni u l-prosekuzzjoni jsiru iktar effettivi u jitjiebu l-infurzar tal-liġi internazzjonali u l-kooperazzjoni ġudizzjarja. Iċ-ċirkustanzi aggravanti għandhom jieħdu f'konsiderazzjoni il-ħtieġa tal-protezzjoni tal-vittmi partikolarment vulnerabbli inklużi l-vittmi tfal u adulti li huma vulnerabbli minħabba ċirkostanzi personali, jew konsegwenzi fiżiċi jew psikoloġiċi tar-reat.(6) Il-vittmi għandhom ikunu protetti mill-prosekuzzjoni u l-kastig, wara deċiżjoni mill-awtorità kompetenti, għall-attivitajiet illegali li fihom kienu involuti b'konsegwenza diretta tal-fatt li kienu soġġetti għal xi mezz illeċitu użat mit-traffikanti, bħal ma huma vjolazzjonijiet tal-liġijiet tal-immigrazzjoni, l-użu ta' dokumenti foloz, jew reati previsti mill-liġijiet dwar il-prostituzzjoni. Għan ulterjuri ta' din il-protezzjoni huwa li jkunu inkoraġġiti li jagħtu xhieda fil-proċeduri kriminali.(7) Waqt li d-Deċiżjoni Qafas tal-15 ta' Marzu 2001 dwar id-drittijiet tal-vittmi fil-proċeduri kriminali (2001/220/JHA)[15] u l-emendi sussegwenti jistabbbilixxu set ta' drittijiet tal-vittmi fil-proċeduri kriminali inkluż id-dritt għall-protezzjoni u l-kumpens, il-vittmi tat-traffikar tal-bnedmin huma vulnerabbli u għalhekk hemm bżonn miżuri speċifiki fir-rigward tagħhom. Dawn il-vittmi, li jġorru l-konsegwenzi tal-attivitajiet kriminali relatati mat-traffikar tal-bnedmin inkluż it-tneħħija tal-organi, għandhom ikunu protetti mill-intimidazzjoni u mill-vittimizzazzjoni sekondarja jiġifieri vittimizzazzjoni addizzjonali jew trawmi li jiġu mill-mod ta' kif titwettaq il-proċedura kriminali. Barra minn dan, għandhom ikunu stabbiliti mezzi speċifiċi biex ikunu żgurati protezzjoni u kumpens effettivi.(8) Il-vittmi għandhom ikunu jistgħu jeżerċitaw id-drittijiet tagħhom b'mod effettiv. Għalhekk għandha tkun disponibbli għajnuna xierqa lill-vittmi qabel, waqt u wara l-proċeduri kriminali. Din id-Deċiżjoni Qafas tistabbilixxi obbligu fuq l-Istati Membri biex jipprovdu lil kwalunkwe vittma b'għajnuna, li għandha tkun biżżejjed biex tgħinha tirkupra.(9) Waqt li d-Direttiva 2004/81/KE tipprovdi għall-ħruġ ta' permess ta' residenza għall-vittmi tat-traffikar tal-bnedmin li huma ċittadini ta' pajjiż terz, u d-Direttiva 2004/38/KE tirregola l-eżerċizzju tad-dritt tal-moviment u r-residenza ħielsa fit-territorju tal-Istati Membri għal ċittadini tal-Unjoni u l-familji tagħhom, inkluż il-protezzjoni mill-espulsjoni, din id-Deċiżjoni Qafas tistabbilixxi miżuri protettivi speċifiċi għal kull vittma tat-traffikar tal-bnedmin u ma tindirizzax il-kundizzjonijiet tar-residenza tagħhom fit-territorju tal-Istati Membri jew kull kwistjoni oħra li taqa' fil-kompetenza tal-Komunità.(10) Barra mill-miżuri disponibbli għall-adulti, kull Stat Membru għandu jiżgura li jkunu disponibbli miżuri ta' protezzjoni speċifiċi għall-vittmi tfal.(11) Kull Stat Membru għandu jistabblixxi u/jew isaħħaħ il-politiki biex jipprevjenu t-traffikar tal-bnedmin inklużi miżuri biex jiskoraġixxu t-talba li twassal għal kull forma ta' sfruttament permezz tar-riċerka, it-tagħrif, it-tqajjim tal-kuxjenza u t-tagħlim. F'dawn l-inizjattivi kull Stat Membru għandu jadotta approċċ ta' perspettiva tas-sessi u tad-drittijiet tat-tfal.(12) [Id-Direttiva 2009/.../KE tal-Parlament Eworpew u tal-Kunsill tal-... li tipprovdi standards minimi dwar sanzjonijiet kontra min iħaddem ċittadini ta' pajjiżi terzi bla permess ta' residenza] tipprovdi għal pieni għal min iħaddem ċittadini ta' pajjiżi terzi li qegħdin fil-pajjiż illegalment li, waqt li ma ġewx akkużati jew misjuba ħatja mit-traffikar tal-bnedmin, jużaw xogħol jew servizzi li ġejjin minn persuna u jafu li din hija vittma ta' traffikar. Barra minn dan, l-Istati Membri għandhom jieħdu f'konsiderazzjoni l-possibiltà li jagħmlu sanzjonijiet fuq l-utenti ta' kull servizz li ġej minn vittma, li huwa magħruf li din kienet ittraffikata. Din il-kriminalizzazzjoni ulterjuri tista' tinkludi lil minn iħaddem ċittadini ta' pajjizi terzi li qegħdin fil-pajjiz legalment u ċittadini tal-UE, kif ukoll minn jixtri servizzi sesswali minn kull persuna ttrafikata, tkun xi tkun in-nazzjonalità.(13) Għandhom ikunu stabbiliti sistemi ta' monitoraġġ nazzjonali bħal ma' huma r-Rapporteurs Nazzjonali jew mekkaniżmi ekwivalenti, sabiex jiġbru d-dejta u jwettqu valutazzjonijiet fuq ix-xejra tat-traffikar, iqisu r-riżultati tal-politika dwar il-ġlieda għat-traffikar, u jagħtu parir lill-gvernijiet u lill-parlamenti dwar l-iżvilupp ta' azzjonijiet kontra t-traffikar tal-bnedmin. Dawn il-mekkaniżmi u l-miżuri huma essenzjali sabiex tiġi stabbilita politika ta' kontra t-traffikar effettiva.(14) Billi l-għan ta' din id-Deċiżjoni Qafas, preċiżament il-ġlieda kontra t-traffikar tal-bnedmin, ma jistax jintlaħaq b'mod sodisfaċenti mill-Istati Membri waħedhom u jista' għalhekk, minħabba l-iskala u l-effetti tiegħu, jiġi milħuq aħjar fuq il-livell tal-Unjoni, l-Unjoni tista' tadotta miżuri skont il-prinċipju tas-sussidjarjetà kif imsemmi fl-Artikolu 2 tat-Trattat tal-Unjoni Ewropea u kif stabbilit fl-Artikolu 5 tat-Trattat li jistabbilixxi l-Komunità Ewropea. Skont il-prinċipju tal-proporzjonalità, kif stabbilit fl-Artikolu tal-aħħar, din id-Deċiżjoni Kwadru ma tmurx lil hinn minn dak li hu meħtieġ sabiex jintlaħaq dak il-għan.(15) Din id-Deċiżjoni Qafas tirrispetta d-drittijiet fundamentali u tosserva l-prinċipji rrikonoxxuti b'mod partikolari mill-Karta tad-Drittijiet Fundamentali tal-Unjoni Ewropea u notament id-dinjità umana, il-projbizzjoni tal-iskjavitù, ix-xogħol furzat u t-traffikar tal-bnedmin, il-projbizzjoni tat-tortura u t-trattament jew kastig inuman u degradanti, id-drittijiet tat-tfal, id-dritt għall-libertà, sigurtà, libertà ta' espressjoni u informazzjoni, il-protezzjoni tad-dejta personali, id-dritt għal rimedu effettiv u għal proċess ġust u l-prinċipju ta' legalità u proporzjonalità tar-reati kriminali u l-pieni. B'mod partikolari, din id-Deċiżjoni Qafas tfittex li tiżgura r-rispett sħiħ ta' dawn id-drittijiet u l-prinċipji.ADOTTA DIN ID-DEĊIŻJONI QAFAS:Artikolu 1Reati li jkkonċernaw it-traffikar tal-bnedmin1. Kull Stat Membru għandu jieħu l-miżuri meħtieġa sabiex jiżgura li l-atti li ġejjin ikunu kastigabbli:Ir-reklutaġġ, trasport, trasferiment, kenn, lqugħ ta' persuni, permezz tat-theddida jew l-użu tal-forza jew forom oħra ta' sfurzar, ta' ħtif, ta' frodi, ta' qerq, ta' abbuż tal-poter jew ta' pożizzjoni ta' vulnerabbiltà jew tal-għotja jew talli jirċievu ħlasijiet jew benefiċċji biex jinkiseb il-kunsens ta' persuna li jkollha kontroll fuq persuna oħra, għall-għan ta' sfruttament.2. Pożizzjoni ta' vulnerabbiltà isseħħ fil-każ meta persuna ma' jkollhiex alternattiva reali u aċċettabbli iżda li tissottometti għall-abbuż involut.3. L-isfruttament għandu jinkludi, tal-inqas, l-isfruttament tal-prostituzzjoni ta' oħrajn jew forom oħra ta' sfruttament sesswali, xogħol jew servizzi sfurzati, skjavitù jew prattiċi simili għall-skjavitù, sfruttament tal-attivitajiet assoċjati mas-sisija jew attivitajiet oħra illegali, jew it-teħid ta' organi.4. Il-kunsens ta' vittma tat-traffikar tal-persuni għall-isfruttament, mixtieq jew reali, għandu jkun irrelevanti fejn xi wieħed mill-mezzi msemmija fil-paragrafu 1 ikunu ġew użati.5. Meta l-għemil imsemmi fil-paragrafu 1 jinvolvi tfal, għandu jkun reat ta' traffikar tal-bnedmin kastigabbli anke jekk ebda mill-mezzi msemmija fil-paragrafu 1 ma jkunu ġew użati.6. Għall-għan ta' din id-Deċiżjoni Qafas, "tfal" għandha tfisser kull persuna taħt it-18-il sena.Artikolu 2Istigazzjoni, għajnuna, kompliċità u attentatiKull Stat Membru għandu jieħu l-miżuri meħtieġa sabiex jiżgura li l-istigazzjoni, l-għajnuna, it-tixwix jew attentati sabiex jitwettaq reat msemmi fl-Artikolu 1 ikunu kastigabbli.Artikolu 3Pieni u ċirkostanzi aggravanti1. Kull Stat Membri għandu jieħu l-miżuri meħtieġa sabiex jiżgura li reat msemmi fl-Artikolu 1 u 2 ikun kastigabbli permezz ta' piena massima ta' ħabs li ma tkunx inqas minn sitt snin.2. Kull Stat Membru għandu jieħu l-miżuri meħtieġa sabiex jiżgura li reat msemmi fl-Artikolu 1 ikun kastiggabbli b'sentenzi ta' ħabs b'piena massima li ma tkunx anqas minn għaxar snin fejn ikun twettaq f'xi waħda miċ-ċirkustanzi li ġejjin:(a) ir-reat twettaq minn uffiċjal waqt il-qadi ta' dmirijietu/ha;(b) ir-reat sar kontra vittma li kienet partikolarment vulnerabbli.(d) ir-reat kien imwettaq fil-qafas ta' organizzazzjoni kriminali fit-tifsira tad-Deċiżjoni Qafas 2008/841/JHA[16].3. Kull Stat Membru għandu jieħu l-miżuri meħtieġa sabiex jiżgura li reat msemmi fl-Artikolu 1 ikun kastiggabbli b'sentenzi ta' ħabs b'piena massima li ma' tkunx anqas minn tnax-il sena fejn ikun twettaq f'xi waħda miċ-ċirkustanzi li ġejjin:(a) ir-reat poġġa l-ħajja tal-vittmi fil-periklu;(b) ir-reat ikun twettaq bl-użu tal-vjolenza serja jew ikun ikkawża ħsara partikolarment serja lill-vittma.Artikolu 4Responsabbiltà tal-persuni ġuridiċi1. Kull Stat Membru għandu jieħu l-miżuri meħtieġa sabiex jiżgura li persuni ġuridiċi jkunu jistgħu jinżammu responsabbli għal reat msemmi fl-Artikolu 1 u 2, li jkunu saru għall-benefiċċju tagħhom minn kwalunkwe persuna, li jaġixxu individwalment jew bħala parti minn organu tal-persuna ġuridika, li jkollhom pożizzjoni ta' tmexxija fi ħdan il-persuna ġuridika, bbażata fuq:(a) setgħa ta’ rappreżentanza tal-persuna ġuridika, jew(b) awtorità li tieħu deċiżjonijiet f’isem il-persuna ġuridika, jew(c) awtorità li teżerċita kontroll fi ħdan il-persuna ġuridika.2. L-Istati Membri għandhom jiżguraw ukoll li persuna ġuridika tista' tinżamm responsabbli meta n-nuqqas ta' superviżjoni jew kontroll, minn persuna msemmija fil-paragrafu 1, jkun għamel possibbli t-twettiq tar-reati kriminali msemmija fl-Artikoli 1 u 2 għall-benefiċċju ta' dik il-persuna ġuridika minn persuna taħt l-awtorità tagħha.3. Ir-responsabbiltà ta’ persuna ġuridika skont il-paragrafi 1 u 2 m’għandhiex teskludi proċeduri kriminali kontra persuni fiżiċi li huma awturi, instigaturi jew aċċessorji fir-reati msemmija fl-Artikoli 1 u 2.4. Għall-għanijiet ta' din id-Deċiżjoni Qafas, 'persuna ġuridika' għandha tfisser kull entità li jkollha personalità ġuridika taħt il-liġi applikabbli, minbarra l-Istati jew korpi pubbliċi fl-eżerċizzju tal-awtorità Statali u għall-organizzazzjonijiet internazzjonali pubbliċi.Artikolu 5Sanzjonijiet kontra persuni ġuridiċi1. Kull Stat Membru għandu jieħu l-miżuri meħtieġa biex jiżgura li persuna legali miżmuma responsabbli skond Artikolu 4(1) tista' tkun ikkastigata b'sanzjonijiet effettivi, proporzjonati u dissważivi, li għandhom jinkludu multi kriminali jew mhux kriminali u jistgħu jinkludu sanzjonijiet oħra, bħal:(a) l-esklużjoni minn intitolament għal benefiċċji jew għajnuna pubblika;(b) skwalifika temporanja jew permanenti mill-prattika ta' attivitajiet kummerċjali;(c) it-tqegħid taħt sorveljanza ġudizzjarja;(d) l-istralċ ġudizzjarju;(e) l-għeluq temporanju jew permanenti ta' stabbilimenti li ġew użati għat-twettiq tar-reat.Artikolu 6Ma jkunux applikati sanzjonijiet lill-vittmiKull Stat Membru għandu jipprovdi għall-possibbiltà li ma jipprosegwix jew ma jagħtix pieni lill-vittmi tat-traffikar tal-bnedmin għall-involviment tagħhom fl-attivitajiet illegali bħala konsegwenza diretta li ġew soġġetti għal xi mezz illeċitu msemmi fl-Artikoli 1 u 2.Artikolu 7Investigazzjoni u Prosekuzzjoni Kriminali1. Kull Stat Membru għandu jiżgura li l-investigazzjoni jew il-prosekuzzjoni ta' reati msemmija fl-Artikoli 1 u 2 ma jkunux dipendenti fuq ir-rapport jew l-akkuża magħmula mill-vittma u li l-proċeduri kriminali jistgħu ikomplu wkoll jekk il-vittma tkun irtirat id-dikjarazzjoni tagħha.2. Kull Stat Membru għandu jieħu l-miżuri meħtieġa biex jippermetti l-prosekuzzjoni ta' reat msemmi fl-Artikolu 1 u 2 għal perjodu ta' żmien suffiċjenti wara li l-vittma tkun waslet għall-età tal-maturità sa fejn hija proporzjonali mal-gravità tar-reat ikkonċernat.3. Kull Stat Membru għandu jieħu l-miżuri meħtieġa biex jiżgura li l-persuni, unitajiet jew servizzi responsabbli għall-investigazzjoni jew il-prosekuzzjoni ta' reati msemmija fl-Artikoli 1 u 2 jkunu mħarrġa b'mod xieraq.4. Kull Stat Membru għandu jieħu l-miżuri meħtieġa biex jiżgura li l-għodod investigattivi li jintużaw fil-każijiet tal-kriminalità organizzata bħal ma huma l-ittappar tat-telefon, is-sorveljanza elettronika, u investigazzjonijiet finanzjarji jkunu disponibbli lill-persuni, unitajiet jew servizzi responsabbli għall-investigazzjoni jew il-prosekuzzjoni ta' reati msemmija fl-Artikoli 1 u 2Artikolu 8Ġuriżdizzjoni u koordinazzjoni tal-prosekuzzjoni1. Kull Stat Membru għandu jieħu l-miżuri kollha meħtieġa sabiex jistabbilixxi l-ġuriżdizzjoni tiegħu fuq reat msemmi fl-Artikoli 1 u 2 fejn:(a) ir-reat ikun twettaq totalment jew parzjalment fit-territorju tiegħu; jew(b) min iwettaq ir-reat huwa ċittadin tiegħu jew għandu r-residenza abitwali tiegħu/tagħha fit-territorju tiegħu; jew(c) ir-reat huwa mwettaq kontra ċittadin tiegħu jew persuna li għandha r-residenza abitwali tagħha fit-territorju tiegħu; jew(d) ir-reat jitwettaq għal benefiċċju ta' persuna ġuridika stabbilita fit-territorju ta' dak l-Istat Membru.2. Għall-prosekuzzjoni ta' reat msemmi fl-Artikoli 1 u 2 mwettaq barra mit-territorju tal-Istat Membru ikkonċernat, fir-rigward tal-paragrafu 1(b), kull Stat Membru għandu jieħu l-miżuri meħtieġa biex jiżgura li t-twaqqif tal-ġuriżdizzjoni tiegħu mhux subordinat għall-kundizzjoni li l-atti huma kkriminalizzati fil-post fejn twettqu.3. Għall-prosekuzzjoni ta' reat msemmi fl-Artikoli 1 u 2 mwettaq barra mit-territorju tal-Istat Membru ikkonċernat, fir-rigward tal-paragrafu 1(b), kull Stat Membru għandu jieħu l-miżuri meħtieġa biex jiżgura li t-twaqqif tal-ġuriżdizzjoni tiegħu mhux subordinat għall-kundizzjoni li l-prosekuzzjoni tista' tinbeda biss wara rapport magħmul mill-vittma fil-post fejn twettaq ir-reat, jew denunċja mill-Istat tal-post fejn twettaq ir-reat.4. Fejn reat jaqa' fl-ambitu tal-ġuriżdizzjoni ta' iżjed minn Stat Membru wieħed u fejn xi wieħed mill-Istati kkonċernati jistgħu jmexxu l-prosekuzzjoni b'mod validu fuq il-bażi tal-istess fatti, l-Istati Membri kkonċernati għandhom jikkooperaw sabiex jiddeċiedu liema minnhom ser immexxi l-prosekuzzjoni kontra l-persuni li wettqu r-reat bl-iskop, jekk possibbli, li jiċċentralizzaw il-proċeduri fi Stat Membru wieħed. Għal dan il-għan, l-Istati Membri jistgħu jirrikoru għal-Eurojust jew kull korp jew mekkaniżmu stabbilit fl-Unjoni Ewropea sabiex jiffaċilitaw il-kooperazzjoni bejn l-awtoritajiet ġudizzjarji tagħhom u l-koordinazzjoni tal-azzjoni tagħhom. Fid-deċiżjoni ta' liema Stat Membru għandu jipproċedi kontra l-awtur ta' dan ir-reat, għandha tittieħed konsiderazzjoni speċjali tal-fattur li ġejjin:-  l-Istat Membru huwa dak li fit-territorju tiegħu twettqu l-atti,-  l-Istat Membru għandu jkun dak li fih min iwettaq ir-reat huwa ċittadin jew residenti,-  l-Istat Membru huwa l-Istat Membru ta' oriġini tal-vittma,-  l-Istat Membru huwa dak li fit-territorju tiegħu instab min wettaq l-att.Artikolu 9Il-protezzjoni ta' vittmi vulnerabbli tat-traffikar tal-bnedmin fil-proċeduri kriminali1. It-tfal li huma vittmi ta' reat msemmi fl-Artikoli 1 u 2 għandhom ikunu meqjusa bħala partikolarment vulnerabbli skont l-Artikolu 2(2), l-Artikolu 8(4) u l-Artikolu 14(1) tad-Deċiżjoni Kwadru 2001/220/JHA.2. Kull persuna adulta li hija vittma ta' reat msemmi fl-Artikoli 1 u 2 għandha tkun meqjusa bħala partikolarment vulnerabbli skont l-Artikolu 2(2), l-Artikolu 8(4) u l-Artikolu 14(1) tad-Deċiżjoni Kwadru tal-Kunsill 2001/220/JHA, skont valutazzjoni individwali mill-awtoritajiet kompetenti, li għandha tieħu f'konsiderazzjoni l-età, il-maturità, is-saħħa, it-tqala, id-diżabbiltà, kundizzjonijiet oħra personali jew soċjali tagħha, u l-konsegwenzi fiżiċi u psikoloġiċi tal-attività kriminali li ġiet soġġetta għaliha.3. Bla ħsara għad-drittijet tad-difiża, kull Stat Membru għandu jiżgura li l-vittmi partikolarment vulnerabbli, minbarra d-drittijiet stabbiliti mid-Deċiżjoni Kwadru tal-Kunsill 2001/220/JHA, jkunu intitolati għal trattament speċifiku bil-għan li jipprevjeni l-vittimizzazzjoni sekondarja billi jkun evitat, sa fejn hu possibli u skont il-bażi ddefinita mill-leġiżlazzjoni nazzjonali:(a) il-kuntatt viżiv bejn il-vittmi u min iwettaq ir-reat inkluż matul l-għotja tax-xhieda bħal fil-każi ta' interoġazjzoni u kontroeżami, b'modi xierqa inkluż l-użu ta' faċilitajiet awdjoviżivi;(b) mistoqsijiet dwar il-ħajja privata li m’humiex assolutament meħtieġa biex juru l-fatti li huwa l-qofol tal-akkuża;(c) l-għotja ta' xhieda fil-qorti bil-miftuħ;(d) ripetizzjoni mhux meħtieġa ta' intervisti waqt l-investigazzjoni, il-prosekuzzjoni u l-proċess.4. Kull Stat Membru għandu jippermetti, fejn xieraq, li l-identità ta' vittma partikolarment vulnerabbli li qed tagħti xhieda ma tiġix żvelata5. Kull Stat Membru għandu jiżgura li l-vittmi tat-traffikar tal-bnedmin jirċievu protezzjoni xierqa fuq il-bażi ta' valutazzjoni tar-riskju individwali, u jkollhom aċċess għall-programmi ta' protezzjoni tax-xhieda fejn xieraq, skont il-bażi ddefiniti mill-liġi nazzjonali.6. Kull Stat Membru għandu jiżgura li l-vittmi partikolarment vulnerabbli waqt il-proċeduri kriminali, jkollhom aċċess għall-counselling legali b'xejn, u għar-rappreżentazzjoni legali fuq l-istess bażi previst mill-liġi nazzjonali għall-konvenut, inkluż għall-għan li jitolbu kumpens. Dan il-paragrafu għandu jkun bla ħsara għall-applikazzjoni tal-Artikolu 11 fejn il-vittma huwa minuri.Artikolu 10Għajnuna għall-vittmi1. Kull Stat Membru għandu jiżgura li tkun ipprovduta għajnuna lill-vittmi qabel, waqt u wara l-proċeduri kriminali sabiex tippermettilhom jeżerċaw id-drittijiet stabbiliti fid-Deċiżjoni Kwadru 2001/220/JHA tal-15 ta' Marzu 2001 dwar id-drittijiet tal-vittmi fil-proċeduri kriminali, u din id-Deċiżjoni Qafas.2. Persuna għandha tkun trattata bħala vittma malli l-awtoritajiet kompetenti jkollhom indikazzjoni li din ġiet soġġetta għal reat msemmi fl-Artkoli 1 u 2.3. Kull Stat Membru għandu jieħu l-miżuri meħtieġa biex jistabbilixxi mekkaniżmi xierqa fuq livell nazzjonali u lokali bil-għan li l-vittmi ikunu identifikati malajr u appoġġjati, b'kooperazzjoni mal-organizzazzjonijiet ta' appoġġ relevanti.4. Il-vittmi għandhom ikunu mogħtija l-għajnuna u l-appoġġ meħtieġ mill-Istati Membri, fil-qafas tal-proċeduri kriminali, biex ikunu jistgħu jirkupraw u jaħarbu mill-influwenza ta' min wettaq ir-reat, inkluż billi jkunu provvduti b'akkomodazzjoni sikura u għajnuna materjali, il-kura medika meħtieġa, inkluż għajnuna psikoloġika, counselling u tagħrif, għajnuna biex tippermetti li d-drittijiet u l-interessi tagħhom ikunu ppreżentati u kkunsidrati fil-proċeduri kriminali u servizzi ta' traduzzjoni u interpretazzjoni fejn xieraq. L-Istati Membri għandhom jieħdu ħsieb il-bżonnijiet speċjali ta' min hu l-iktar vulnerabbli.Artikolu 11Miżuri protettivi speċjali għat-tfalKull Stat Membru għandu japplika l-Artikoli 14 u 15 tad-Deċiżjoni Qafas dwar il-ġlieda kontra l-abbuż sesswali u l-isfruttament sesswali tat-tfal, ul-pornografija ta-tfal, li tirrevoka d-Deċiżjoni Kwadru 2004/68/JHA.Artikolu 12Prevenzjoni1. Kull Stat Membru għandu jipprova jiskoraġġixxi t-talba biex jissaħħaħ kull forma ta' sfruttament.2. Kull Stat Membru għandu jippromwovi taħriġ regolari għall-uffiċjali li probabilment se jkunu f'kuntatt mal-vittmi u l-vittmi potezjali, inklużi pulizija li jaħdmu direttament f'dan il-qasam, bil-għan li jkunu jistgħu jidentifikaw il-vittmi u l-vittmi potenzjali, u jkunu jafu kif iġibu ruħhom ma' vittmi partikolarment vulnerabbli kif imsemmi fl-Artikolu 9(1) u 9(2) ta' din id-Deċizjoni Qafas.3. Bla ħsara għall-liġi Komunitarja, kull Stat Membru għandu jikkunsidra li jieħu l-miżuri biex jistabilixxi bħala reat kriminali l-użu ta' servizzi li huma oġġett għal sfruttament kif imsemmi fl-Artikoli 1 u 2 bl-għarfien li l-persuna hija vittma ta' reat msemmi fl-Artikoli 1 u 2.Artikolu 13MonitoraġġL-Istati Membru għandhom jieħdu l-miżuri meħtieġa biex jistabilixxu Rapporteurs Nazzjonali jew mekkaniżmi oħra ekwivalenti. Il-kompiti ta' dawn il-mekkaniżmi għandhom jinkludu mill-inqas il-monitoraġġ u l-implimentazzjoni ta' miżuri previsti f'din id-Deċiżjoni Qafas.Artikolu 14Ambitu territorjaliDin id-Deċiżjoni Qafas għandha tapplika għal Ġibiltà.Artikolu 15Revoka tad-Deċiżjoni Kwadru 2002/629/JHAId-Deċiżjoni Kwadru tal-Kunsill 2002/629/JHA dwar il-ġlieda kontra t-traffikar tal-bnedmin hija rrevokata.Artikolu 16Implimentazzjoni1. L-Istati Membri għandhom jieħdu l-miżuri neċessarji biex jikkonformaw ma' din id-Deċiżjoni Qafas sa [sentejn mill-adozzjoni].2. Sa [sentejn mill-adozzjoni], l-Istati Membri għandhom jittrażmettu lis-Segretarjat Ġenerali tal-Kunsill u lill-Kummissjoni it-test tad-dispożizzjonijiet u jimplimentaw fil-liġi nazzjonali tagħhom l-obbligi imposti fuqhom skond din id-Deċiżjoni Qafas. Il-Kunsill sa [erba' snin mill-adozzjoni] l-aktar tard, fuq il-bażi ta' rapport stabbilit li jirrifletti din l-informazzjoni u rapport bil-miktub trażmess mill-Kummissjoni, jagħmel stima tal-miżuri meħtieġa meħuda mill-Istati Membri sabiex iħarsu din id-Deċiżjoni Qafas.Artikolu 17Id-Dħul fis-seħħDin id-Deċiżjoni Qafas għandha tidħol fis-seħħ fil-jum tal-pubblikazzjoni tagħha fil- Ġurnal Uffiċjali tal-Unjoni Ewropea.Magħmula fi Brussel,Għall-KunsillIl-President [1] Komunikazzjoni mill-Kummissjoni lill-Kunsill, lill-Parlament Ewropew, lill-Kumitat Ekonomiku u Soċjali Ewropew u lill-Kumitat tar-Reġjuni, Il-pjan għall-ugwaljanza bejn in-nisa u l-irġiel 2006-2010, {SEC(2006)275}, COM(2006)92 finali.[2] Kommunikazzjoni mill-Kummissjoni – Lejn strateġija tal-UE dwar id-drittijet tat-tfal {SEC(2006) 888} {SEC(2006) 889}, COM(2006) 367 finali.[3] Id-Deċiżjoni Kwadru tal-Kunsill tal-15 ta' Marzu 2001 dwar id-drittijiet tal-vittmi fil-proċeduri kriminali (2001/220/JHA), ĠU L 82, 22.3.2001, p.1.[4] Id-Direttiva tal-Kunsill 2004/81/KE tad-29 ta' April 2004 dwar il-permess ta' residenza maħruġ lil ċittadini ta' pajjiżi terzi li huma vittmi tat-traffikar fi bnedmin jew li kienu s-suġġett ta' azzjoni għall-faċilitazzjoni ta' immigrazzjoni illegali, li jikkoperaw ma' l-awtoritajiet kompetenti ĠU L 261, 6.8.2004, p. 85[5] Id-Direttiva tal-Kunsill 2004/80/KE tad-29 ta' April 2004 li għandha x'taqsam ma' kumpens għal vittmi ta' reati, ĠU L 261, 6.8.2004, p. 15.[6] ĠU L 300, 11.11.2008, p. 42.[7] Id-Deċiżjoni Kwadru tal-Kunsill tat-13 ta' Ġunju 2002 dwar il-mandat ta' arrest Ewropew u l-proċeduri ta' ta' ċediment bejn l-Istati Membri, ĠU L 190, 18.7.2002.[8] Proposta għal Deċiżjoni Qafas tal-Kunsill dwar il-prevenzjoni u l-konkluzjoni tal-kunflitti ta' ġurisdizzjoni fi proċeduri kriminali, imressqa fl-20 ta' Jannar 2009 mir-Repubblika Ċeka, il-Polonja, is-Slovenja, is-Slovakkja u l-Iżveżja. Dokument tal-Kunsill Nru 5208/09.[9] ĠU C […], […], p. […].[10] ĠU L 203, 1.8.2002, p. 1.[11] ĠU C 311, 9.12.2005, p. 1.[12] Il-Konvenzjoni tan-Nazzjonijiet Uniti dwar id-Drittijiet tat-Tfal, adottata u miftuħa għall-firem, għar-ratifikazzjoni u għall-adeżjoni mir-reżoluzzjoni tal-Assemblea Ġenerali 44/25 tal-20 ta' Novembru 1989.[13] Il-Protokoll tan-Nazzjonijiet Uniti dwar il-Prevenzjoni, it-Trażżin u l-Ikkastigar tat-Traffikar tal-Persuni, speċjalment tan-Nisa' u t-Tfal, li tissupplimenta l-Konvenzjoni tan-Nazzjonijieti Uniti dwar il-Kriminalità Organizzata Transnazzjonali, magħmul f'Palermo, fl-2000.[14] Il-Konvenzjoni tal-Kunsill tal-Ewropa dwar l-Azzjoni kontra t-Traffikar tal-Bnedmin, magħmula f'Warsaw, 16.V.2005, it-Trattat tal-Kunsill tal-Ewropa Serje N. 197.[15] ĠU L 82, tat-22.3.2001, p. 1.[16] ĠU L 300, 1l.11.2008, p. 42.


               IL-KUMMISSJONI EWROPEA
            Brussell, 22.4.2016
            COM(2016) 226 final
            2016/0118(NLE)
            Proposta għal
            DEĊIŻJONI TAL-KUNSILL
            dwar il-pożizzjoni li trid tittieħed f’isem l-Unjoni Ewropea, fir-rigward tad-deċiżjonijiet li għandhom jiġu adottati mill-Kummissjoni Permanenti tal-Eurocontrol, dwar is-Servizzi Ċentralizzati

               MEMORANDUM TA’ SPJEGAZZJONI

               1.IL-KUNTEST TAL-PROPOSTA

               1.1.Ir-raġunijiet għall-proposta u l-għanijiet tagħha

               Ġenerali

               Fit-8 ta’ Diċembru 2015 il-Kunsill adotta d-Deċiżjoni (UE) 2015/2394 dwar il-pożizzjoni li trid tittieħed mill-Istati Membri f’isem l-Unjoni Ewropea, fir-rigward tad-deċiżjonijiet li trid tadotta l-Kummissjoni Permanenti tal-Eurocontrol, rigward ir-rwoli u l-kompiti tal-Eurocontrol u dwar is-servizzi ċentralizzati. Fid-9 ta’ Diċembru 2015 il-Kummissjoni Permanenti tal-Eurocontrol kienet ippjanat li tieħu dawn id-deċiżjonijiet dwar is-Servizzi Ċentralizzati, biex l-Eurocontrol tiżviluppa arranġamenti ta' finanzjament u ta’ akkwist u speċifikazzjonijiet tekniċi fid-dawl tat-tnedija f’waqtha ta’ “Servizzi ta’ Komunikazzjoni Ewropej dwar id-Dejta bejn l-Ajru u l-Art” (EAGDCS) ġodda.

               Billi l-Unjoni mhijiex ammessa fil-Kummissjoni Permanenti, id-Deċiżjoni tal-Kunsill kienet maħsuba li tiġi implimentata mill-Istati Membri li jipparteċipaw fil-Kummissjoni Permanenti u li jaġixxu b’mod konġunt fl-interess tal-Unjoni.

               Il-Kunsill iddeċieda li l-pożizzjoni tal-Unjoni għandha tkun li tipposponi l-adozzjoni ta’ deċiżjoni mill-Eurocontrol dwar servizzi ċentralizzati, minħabba li ma kienx hemm biżżejjed informazzjoni disponibbli biex tiġi evalwata s-sustanza ta’ tali deċiżjoni. Barra minn hekk, tali deċiżjoni setgħet tippreġudika l-attività futura mwettqa mill-Eurocontrol b’mod li kien ikun ta’ ħsara għall-attività tal-Unjoni f’dan il-qasam, b’mod partikolari fir-rigward tar-Riċerka dwar il-Ġestjoni tat-Traffiku bl-Ajru tal-Ajru Uniku Ewropew (SESAR).

               Billi attwalment l-Eurocontrol tinsab impejnata fl-iżvilupp ta’ 18-il Servizz Ċentralizzat differenti, il-pożizzjoni tal-Unjoni kopriet mhux biss il-EAGDCS iżda s-Servizzi Ċentralizzati kollha li potenzjalment qed jiġu żviluppati għall-implimentazzjoni, peress li kollha huma relatati bl-istess mod mal-attività tal-Unjoni f’dan il-qasam, b'mod partikolari fir-rigward tas-SESAR.

               Fid-9 ta’ Diċembru 2015, minħabba l-pożizzjoni tal-Unjoni ta’ hawn fuq, il-Kummissjoni Permanenti tal-Eurocontrol ma ħaditx deċiżjoni dwar il-EAGDCS. Minflok, ġie miftiehem li l-Eurocontrol għandha tkompli taħdem fuq deċiżjoni riveduta dwar is-Servizzi Ċentralizzati f’kooperazzjoni mill-qrib mal-partijiet ikkonċernati tagħha u għandha tipprovdi wkoll valutazzjoni tal-impatt ekonomiku tal-implimentazzjoni u tal-operat tal-EAGDCS.

               Fid-9 ta’ Frar 2016, l-Aġenzija Eurocontrol u l-partijiet ikkonċernati tal-industrija bagħtu lill-Kummissjoni proposta riveduta ffirmata b’mod konġunt dwar il-EAGDCS, fejn fiha ż-żewġ partijiet indikaw li l-valutazzjoni tal-impatt ekonomiku mitluba hija disponibbli fl-istudji tal-fattibilità kompluti li ngħataw lill-Aġenzija Eżekuttiva għall-Innovazzjoni u n-Netwerks (INEA) fl-aħħar tal-2015. Madankollu, dawk l-istudji fihom biss analiżi tal-kost-benefiċċju superfiċjali u għad hemm il-bżonn ta' valutazzjoni sħiħa tal-impatt ekonomiku taċ-ċentralizzazzjoni tal-EAGDCS.

               Barra minn hekk, l-Aġenzija Eurocontrol tista’ tipproponi lill-Kummissjoni Permanenti tal-Eurocontrol biex tadotta din id-deċiżjoni l-ġdida dwar il-EAGDCS fi proċedura bil-miktub.

               Din il-proposta għal Deċiżjoni tal-Kunsill tirreferi għall-EAGDCS. Fir-rigward tal-iżvilupp ta’ dimostrazzjoni, qed jiġi propost li tiġi appoġġata fil-prinċipju t-tkomplija tal-kollaborazzjoni bejn l-Aġenzija Eurocontrol u l-Fornituri ta' Servizzi tan-Navigazzjoni bl-Ajru tal-Istati tal-Eurocontrol, kif ukoll mal-Maniġer tan-Netwerk. Madankollu, il-proposta tiddefinixxi wkoll tliet kundizzjonijiet importanti li tali deċiżjoni għandha tinkludi.

               L-ewwel kundizzjoni hija li l-iżvilupp tad-dimostratur jrid iqis bis-sħiħ il-ħidma teknika mwettqa mill-Impriża Konġunta SESAR (SJU). L-intenzjoni hija li jiġi evitat kull nuqqas ta' allinjament bejn il-ħidma li tinsab għaddejja u dik possibbli fil-ġejjieni taż-żewġ organizzazzjonijiet fl-iżvilupp tas-Servizzi Ċentralizzati rilevanti.

               It-tieni, jeħtieġ li jiġi żgurat l-involviment tal-EASA, peress li l-EASA se tkun meħtieġa twettaq iċ-ċertifikazzjoni u s-sorveljanza ta’ kull servizz ipprovdut b’mod ċentrali qabel ma jkun jista’ jibda l-operat tiegħu. Dan għandu jevita diskrepanzi potenzjali f’dan il-qasam u b’hekk ikun żgurat li l-fondi, li jiġu minn imposti tar-rotta, iżda wkoll minn appoġġ tal-Unjoni, jintefqu bl-aktar mod effiċjenti.

               Fl-aħħar nett, it-termini ta’ din id-deċiżjoni għandhom ikunu tali li ma jippreġudikawx kwalunkwe akkwist, skjerament u operat ta’ tali servizz fis-suq intern. L-applikazzjoni tar-regoli tal-akkwist tal-UE fir-rigward ta’ tali servizzi, li jiġu pprovduti fil-kuntest tal-Ajru Uniku Ewropew (SES), għandha tiġi ppreservata, biex il-kosteffiċjenza tiġi mmassimizzata.

               Il-kundizzjonijiet deskritti fil-qosor hawn fuq huma meqjusa essenzjali. Minħabba n-natura u l-kamp ta’ applikazzjoni tagħhom, dawn aktarx li jkunu rilevanti wkoll għall-pożizzjonijiet tal-Unjoni fir-rigward ta’ deċiżjonijiet futuri tal-Eurocontrol fil-qasam tas-Servizzi Ċentralizzati. Il-Kummissjoni se teżamina fid-dettall dawn il-kwistjonijiet kull darba li jkun hemm bżonn ta’ proposta ġdida.

               L-isfond rigward l-iżvilupp ta’ Servizzi ATM Ċentralizzati

               Il-ħidma tal-Aġenzija Eurocontrol dwar is-suġġett tas-Servizzi Ċentralizzati għamlet progress sinifikanti minn meta twaqqfet fl-aħħar tal-2012. Fi Frar 2014 l-Aġenzija Eurocontrol ġiet awtorizzata mill-Kummissjoni Permanenti tagħha biex tagħti bidu għal approċċ f'fażijiet għall-valutazzjoni u għad-dimostrazzjoni tal-fattibbiltà operattiva, teknika u finanzjarja ta’ dawn is-Servizzi Ċentralizzati potenzjali, filwaqt li tirrikonoxxi l-livelli differenti ta’ maturità bejn dawk is-servizzi. Minn dak iż-żmien, l-Aġenzija Eurocontrol organizzat sensiela ta’ sessjonijiet ta’ ħidma, u żviluppat Kunċetti tal-Operazzjonijiet (CONOPs) għal għadd ta’ Servizzi Ċentralizzati. Din ipproduċiet Analiżi tal-Kost-Benefiċċju globali (CBA) li kienet ġiet approvata minn konsulent indipendenti – għalkemm id-dettalji f'dik is-CBA ma ġewx soġġetti għal skrutinju pubbliku.

               2.ELEMENTI LEGALI TAL-PROPOSTA

               Fl-isfond deskritt hawn fuq, b'mod partikolari d-disponibbiltà ta' proposta riveduta dwar il-EAGDCS u abbażi tal-Artikoli 100(2) u 218(9) tat-TFUE, huwa propost li tiġi adottata pożizzjoni ġdida li għandha tittieħed f'isem l-Unjoni fir-rigward tad-deċiżjonijiet li għandhom jiġu adottati mill-Kummissjoni Permanenti tal-Eurocontrol dwar is-Servizzi Ċentralizzati.

               2016/0118 (NLE)

               Proposta għal

               DEĊIŻJONI TAL-KUNSILL

               dwar il-pożizzjoni li trid tittieħed f’isem l-Unjoni Ewropea, fir-rigward tad-deċiżjonijiet li għandhom jiġu adottati mill-Kummissjoni Permanenti tal-Eurocontrol, dwar is-Servizzi Ċentralizzati

               IL-KUNSILL TAL-UNJONI EWROPEA,

               Wara li kkunsidra t-Trattat dwar il-Funzjonament tal-Unjoni Ewropea, u b'mod partikolari l-Artikolu 100(2) u l-Artikolu 218(9) tiegħu.

               Wara li kkunsidra l-proposta mill-Kummissjoni Ewropea,

               Billi:

               (1)Id-Deċiżjoni tal-Kunsill (UE) 2015/2394 tat-8 ta' Diċembru 2015 stabbiliet pożizzjoni tal-Unjoni fir-rigward ta' deċiżjoni dwar is-Servizzi Ċentralizzati li l-Kummissjoni Permanenti tal-Eurocontrol kienet mistennija li tieħu fid-9 ta’ Diċembru 2015, biex l-Eurocontrol tiżviluppa finanzjament, arranġamenti ta’ akkwist u speċifikazzjonijiet tekniċi fid-dawl tat-tnedija f’waqtha ta’ “Servizzi ta’ Komunikazzjoni Ewropej dwar id-Dejta bejn l-Ajru u l-Art” (EAGDCS) ġodda.

               (2)Il-pożizzjoni tal-Unjoni kienet li deċiżjoni mill-Eurocontrol fuq tali servizzi għandha tiġi posposta minħabba li ma kienx hemm biżżejjed informazzjoni disponibbli biex tkun evalwata s-sustanza ta’ tali deċiżjoni u minħabba li setgħet tippreġudika l-attività futura mmexxija mill-Eurocontrol b’mod li kien ikun ta' detriment għall-attività tal-Unjoni f’dan il-qasam.

               (3)Minħabba l-pożizzjoni tal-Unjoni ta’ hawn fuq, fid-9 ta’ Diċembru 2015 il-Kummissjoni Permanenti tal-Eurocontrol ma ħaditx deċiżjoni dwar il-EAGDCS u talbet lill-Aġenzija Eurocontrol biex tkompli taħdem fuq proposta riveduta f’kooperazzjoni mill-qrib mal-partijiet ikkonċernati tal-industrija u biex tipprovdi valutazzjoni tal-ispejjeż ekonomiċi tal-EAGDCS.

               (4)Fid-9 ta’ Frar 2016 l-Aġenzija Eurocontrol u l-partijiet ikkonċernati tal-industrija ppreżentaw proposta riveduta u appoġġata b'mod konġunt dwar il-EAGDCS u żguraw id-disponibbiltà sħiħa tal-valutazzjoni tal-ispejjeż ekonomiċi permezz tal-istudji tal-fattibbiltà eżistenti.

               (5)L-Aġenzija Eurocontrol tista’ tipproponi lill-Kummissjoni Permanenti tal-Eurocontrol biex tadotta din id-deċiżjoni l-ġdida dwar il-EAGDCS fi proċedura bil-miktub.

               (6)Id-Deċiżjoni tikkonċerna l-iżvilupp ta’ dimostrazzjoni għall-EAGDCS. Din għandha effetti legali peress li tirregola s-sitwazzjonijiet li jaqgħu taħt id-dritt tal-Unjoni u, skont il-kontenut tagħha, jista’ jkollha inċidenzi konkreti fuq dawn is-sitwazzjonijiet. Jista’ jkollha impatt fuq il-benefiċċji li jirriżultaw mill-ħidma teknika fuq servizzi ta’ kollegament tad-dejta mwettqa mill-Impriża Konġunta SESAR, fuq ir-riskju ta' diskrepanzi fil-qasam taċ-ċertifikazzjoni u tas-sorveljanza, minħabba r-rwol tal-EASA f’dan il-qasam, u għalhekk fuq ir-riskju ta’ infiq ineffettiv ta’ fondi li joriġinaw minn imposti tar-rotta u mill-appoġġ tal-Unjoni, kif ukoll fuq il-kosteffiċjenza ta’ attivitajiet ta’ skjerament rilevanti li għandhom jitwettqu mill-Unjoni fil-kuntest tal-proġett SESAR.

               (7)Minħabba l-vantaġġi li jistgħu jkunu mistennija mill-iżvilupp ta’ dimostrazzjoni, id-deċiżjoni li tiffavorixxi l-kollaborazzjoni rilevanti għandha tiġi appoġġata fil-prinċipju. Madankollu, id-deċiżjoni għandha turi l-kundizzjonijiet li jissalvagwardjaw l-interessi tal-Unjoni dwar il-punti msemmija hawn fuq.

               (8)Għalhekk għandha tiġi stabbilita l-pożizzjoni li trid tittieħed f’isem l-Unjoni fil-Kummissjoni Permanenti tal-Eurocontrol,

               IDDEĊIEDA KIF ĠEJ:

               Artikolu 1

               Il-pożizzjoni li għandha tittieħed mill-Istati Membri f’isem l-Unjoni fil-Kummissjoni Permanenti tal-Eurocontrol hija li jappoġġaw il-kontinwazzjoni tal-kollaborazzjoni tal-Aġenzija Eurocontrol mal-Fornituri ta' Servizzi tan-Navigazzjoni bl-Ajru tal-Istati tal-Eurocontrol u mal-Maniġer tan-Netwerk fl-iżvilupp ta’ dimostratur għas-Servizzi ta’ Komunikazzjoni Ewropej dwar id-Dejta bejn l-Ajru u l-Art (EAGDCS) fil-kuntest tal-proġett SESAR, inkluż l-iżvilupp ta’ governanza u ta’ finanzjament xierqa, u l-iżvilupp ta’ valutazzjoni komprensiva tal-impatt ekonomiku. Madankollu, tali deċiżjoni għandha tiżgura li

               –jiġi meqjus bis-sħiħ l-eżitu tal-ħidma teknika dwar il-kollegament tad-dejta mwettqa mill-Impriża Konġunta SESAR,

               –l-attivitajiet taħt id-deċiżjoni jitwettqu b’kooperazzjoni mal-EASA sa fejn dan jikkonċerna l-ħidma ta’ tħejjija tal-EASA għaċ-ċertifikazzjoni u s-sorveljanza tal-EAGDCS fil-ġejjieni u

               –tibqa’ mingħajr preġudizzju għal kwalunkwe akkwist fir-rigward tal-EAGDCS, kif ukoll għall-iskjerament u għall-operat tagħhom.

               L-Istati Membri jaġixxu b’mod konġunt fl-interess tal-Unjoni.

               Artikolu 2

               Din id-Deċiżjoni tidħol fis-seħħ fil-jum tal-adozzjoni tagħha.

               Magħmul fi Brussell,

                     Għall-Kunsill

                     Il-President


               IL-KUMMISSJONI EWROPEA
            Brussell, 4.5.2016
            COM(2016) 242 final
            Proposta għal
            DEĊIŻJONI TAL-PARLAMENT EWROPEW U TAL-KUNSILL
            dwar il-mobilizzazzjoni tal-Fond Ewropew ta’ Aġġustament għall-Globalizzazzjoni (l-applikazzjoni mill-Belġju - EGF/2015/012 BE/Hainaut Machinery)

               MEMORANDUM TA’ SPJEGAZZJONI

               1.KUNTEST TAL-PROPOSTA

               1.Ir-regoli applikabbli għall-kontribuzzjonijiet finanzjarji mill-Fond Ewropew ta’ Aġġustament għall-Globalizzazzjoni (FEG) huma stabbiliti fir-Regolament (UE) Nru 1309/2013 tal-Parlament Ewropew u tal-Kunsill tas-17 ta’ Diċembru 2013 dwar il-Fond Ewropew ta’ Aġġustament għall-Globalizzazzjoni (2014-2020) u li jħassar ir-Regolament (KE) Nru 1927/2006
                  1
                (ir-“Regolament tal-FEG”).

               2.Fis-17 ta’ Diċembru 2015, il-Belġju ressaq l-applikazzjoni EGF/2015/012 BE/Hainaut Machinery għal kontribuzzjoni finanzjarja mill-FEG, wara sensji
                  2
                fis-settur ekonomiku kklassifikat taħt NACE Reviżjoni 2 Diviżjoni 28 (Manifattura ta’ makkinarju u tagħmir n.e.c.) fir-reġjun tal-livell NUTS 2 ta’ Hainaut (BE32) fil-Belġju.

               3.Wara li vvalutat din l-applikazzjoni, u f’konformità mad-dispożizzjonijiet applikabbli kollha tar-Regolament tal-FEG, il-Kummissjoni kkonkludiet li l-kundizzjonijiet għall-għoti ta’ kontribuzzjoni finanzjarja mill-FEG huma ssodisfati.

               2.SOMMARJU TAL-APPLIKAZZJONI

                        L-applikazzjoni tal-FEG

                        EGF/2015/012 BE/Hainaut Machinery

                        Stat Membru

                        Il-Belġju

                        Ir-reġjun(i) ikkonċernat(i) (livell
                           3
                        NUTS 2)

                        Hainaut (BE32)

                        Id-data tal-preżentazzjoni tal-applikazzjoni

                        17 ta’ Diċembru 2015

                        Id-data ta’ konferma tal-wasla tal-applikazzjoni

                        31 ta’ Diċembru 2015

                        Id-data ta’ skadenza sa meta tista’ tintalab informazzjoni addizzjonali

                        31 ta’ Diċembru 2015

                        Id-data ta’ skadenza għall-għoti tal-informazzjoni addizzjonali

                        11 ta’ Frar 2016

                        Id-data ta’ skadenza għat-tlestija tal-valutazzjoni

                        5 ta’ Mejju 2016

                        Il-kriterju ta’ intervent

                        L-Artikolu 4(2) tar-Regolament tal-FEG

                        L-għadd ta’ intrapriżi kkonċernati

                        3

                        Is-settur(i) tal-attività ekonomika

                        (Id-Diviżjoni ta’ NACE Reviżjoni 2
                           4
                        )

                        28 (Manifattura ta’ makkinarju u tagħmir n.e.c.)

                        Perjodu ta’ referenza

                        25 ta’ Diċembru 2014 - 25 ta’ Settembru 2015

                        L-għadd totali ta’ sensji

                        488

                        L-għadd totali ta’ benefiċjarji fil-mira eliġibbli

                        488

                        L-għadd totali ta’ benefiċjarji fil-mira

                        488

                        L-għadd ta’ żgħażagħ fil-mira barra mill-impjieg, l-edukazzjoni jew it-taħriġ (NEETs)

                        300

                        Il-baġit għas-servizzi personalizzati (EUR)

                        2,972,669

                        Il-baġit għall-implimentazzjoni tal-FEG
                           5
                         (EUR)

                        67,400

                        Il-baġit totali (EUR)

                        3,040,069

                        Il-kontribuzzjoni tal-FEG (60 %) (EUR)

                        1,824,041

               3.VALUTAZZJONI TAL-APPLIKAZZJONI

               3.1.Proċedura

               4.Il-Belġju ressaq l-applikazzjoni EGF/2015/012 BE/Hainaut Machinery fis-17 ta’ Diċembru 2015, fi żmien 12-il ġimgħa mid-data li fiha l-kriterji ta’ intervent stabbiliti fl-Artikolu 4 tar-Regolament tal-FEG ġew issodisfati. Il-Kummissjoni kkonfermat il-wasla tal-applikazzjoni fil-perjodu tal-iskadenza ta’ ġimgħatejn mid-data tal-preżentazzjoni tal-applikazzjoni u, fl-istess ħin talbet aktar informazzjoni mill-Belġju. Din l-informazzjoni addizzjonali ngħatat fi żmien sitt ġimgħat mit-talba. Il-perjodu ta’ 12-il ġimgħa mill-wasla tal-applikazzjoni kompluta, li fih il-Kummissjoni għandha tlesti l-valutazzjoni tagħha tal-konformità tal-applikazzjoni mal-kundizzjonijiet għall-għoti ta’ kontribuzzjoni finanzjarja, jiskadi fil-5 ta’ Mejju 2016.

               3.2.L-eliġibbiltà tal-applikazzjoni

               3.2.1.Intrapriżi u benefiċjarji kkonċernati

               5.L-applikazzjoni tikkonċerna 488 ħaddiem li ngħataw is-sensja fis-settur ekonomiku kklassifikat taħt NACE Reviżjoni 2 Diviżjoni 28 (Manifattura ta’ makkinarju u tagħmir n.e.c.). Is-sensji mogħtija mill-intrapriżi jinsabu fir-reġjun tal-livell NUTS 2 ta’ Hainaut (BE32).

                        L-intrapriżi u l-għadd ta’ sensji matul il-perjodu ta’ referenza

                        Carwall SA

                                                                                13

                        Caterpillar Belgium SA

                        169

                        Doosan SA

                        306

                        L-għadd totali ta’ intrapriżi: 3

                        L-għadd totali ta’ sensji:

                        488

                        L-għadd totali ta’ persuni li jaħdmu għal rashom li l-attività tagħhom waqfet:

                        0

                        L-għadd totali ta’ ħaddiema eliġibbli u ta’ persuni li jaħdmu għal rashom:

                        488

               3.2.2.Kriterji ta’ intervent

               6.Il-Belġju ressaq l-applikazzjoni skont il-kriterju ta’ intervent tal-Artikolu 4(2) li jidderoga mill-kriterji tal-Artikolu 4(1)(b) tar-Regolament tal-FEG, li jesiġi li mill-inqas 500 ħaddiem jingħataw is-sensja fuq perjodu ta’ referenza ta’ disa’ xhur fl-intrapriżi li joperaw fl-istess settur ekonomiku definit fid-Diviżjoni NACE Reviżjoni 2 u li jinsabu f’reġjun wieħed jew f’żewġ reġjuni kontigwi kif definit fil-livell NUTS 2 fi Stat Membru. Kien hemm 488 sensja fir-reġjun tal-livell NUTS 2 ta’ Hainaut (B32).

               7.Il-perjodu ta’ referenza ta’ disa’ xhur tal-applikazzjoni huwa mill-25 ta’ Diċembru 2014 sal-25 ta’ Settembru 2015.

               3.2.3.Kalkolu tas-sensji mogħtija u ta’ waqfien ta’ attività

               8.Is-sensji mogħtija matul il-perjodu ta’ referenza ġew ikkalkulati kif ġej:

               –44 mid-data li fiha min iħaddem, skont l-Artikolu 3(1) tad-Direttiva tal-Kunsill 98/59/KE, kien innotifika bil-miktub lill-awtorità pubblika kompetenti bis-sensji kollettivi ppjanati. Il-Belġju kkonferma qabel id-data tat-tlestija tal-valutazzjoni mill-Kummissjoni, li dawn l-44 sensja saru tabilħaqq,

               –438 mid-data tal-avviż individwali ta’ min iħaddem biex ikeċċi jew itemm il-kuntratt ta’ impjieg tal-ħaddiem,

               –6 mid-data tat-terminazzjoni de facto tal-kuntratt ta’ impjieg jew tal-iskadenza tiegħu,

               3.2.4.Benefiċjarji eliġibbli

               9.L-għadd totali ta’ benefiċjarji eliġibbli huwa ta’ 488.

               3.2.5.Rabta bejn is-sensji u l-bidliet strutturali ewlenin fix-xejriet tal-kummerċ dinji minħabba l-globalizzazzjoni

               10.Sabiex tiġi stabbilita r-rabta bejn is-sensji u l-bidliet strutturali ewlenin fix-xejriet tal-kummerċ dinji minħabba l-globalizzazzjoni, il-Belġju jsostni li f’dawn l-aħħar snin, il-kummerċ tal-Unjoni fil-makkinarju tal-kostruzzjoni għadda minn taqlib serju. Dan kellu impatt negattiv fuq il-profitabbiltà fl-Ewropa tat-tliet intrapriżi, li kollha jispeċjalizzaw fil-produzzjoni ta’ komponenti u/jew fl-assemblaġġ tal-magni użati fis-settur tal-kostruzzjoni. Is-settur ikkonċernat mill-proposta huwa kkaratterizzat mill-viċinanza għas-suq tal-unitajiet tal-produzzjoni. Għalhekk, it-tliet intrapriżi jipproduċu prinċipalment għas-suq Ewropew. Minħabba t-tnaqqis fl-investiment pubbliku u dak privat fl-infrastruttura, id-domanda għall-prodotti li huma manifatturati mit-tliet intrapriżi naqset ukoll. Il-produzzjoni ta’ magni tal-kostruzzjoni fl-Ewropa waqgħet minn 212 028 unità fl-2007 għal 116 461 unità fl-2014, li jikkostitwixxi tnaqqis fil-produzzjoni ta’ 45,1 %
                  6
               . Il-konsegwenza kienet telf drammatiku fis-sehem mis-suq għall-produtturi Ewropej. Fl-istess ħin, il-prezzijiet tal-azzar fl-Ewropa żdiedu b’mod sinifikanti. It-tnaqqis fl-ekonomiji ta’ skala u ż-żieda fl-ispejjeż għal kull unità wasslu għal telf fil-kompetittività għall-impjanti Ewropej. Dan it-tnaqqis fil-kompetittività wassal għal delokalizzazzjoni lejn pajjiżi terzi ta’ kapaċità sostanzjali tal-produzzjoni (b’mod partikolari l-impjanti Asjatiċi bbenefikaw minn dan l-iżvilupp).

               11.Sal-lum, is-settur tal-Manifattura tal-makkinarju u t-tagħmir n.e.c għadu s-suġġett ta’ 14-il applikazzjoni tal-FEG, li tmienja minnhom kienu bbażati fuq il-globalizzazzjoni relatata mal-kummerċ u sitta fuq il-kriżi finanzjarja u ekonomika globali.

               3.2.6.Avvenimenti li wasslu għall-għoti tas-sensji u għall-waqfien tal-attività

               12.L-avveniment primarju li wassal għal dawn is-sensji hija t-tħabbira minn Caterpillar Belgium S.A., fit-23 ta’ Frar 2013, li dieħla fi proċedura ta’ sensji kollettivi fl-impjant tal-produzzjoni tagħha f’Gosselies. Il-maġġoranza tal-1399 ħaddiem ikkonċernati kienu s-suġġetti tal-ewwel applikazzjoni għal FEG li tinvolvi sensji fl-intrapriża. Il-proposta attwali tinkludi l-169 ħaddiem li fadal fuq is-sit. Carwall S.A., fornitur prinċipali ta’ kabini għal Caterpillar Belgium S.A., rat tnaqqis fid-domanda għall-prodotti tagħha, l-aktar minħabba t-tnaqqis fl-ordnijiet minn Caterpillar, u ġiet sfurzata tnaqqas il-produzzjoni minħabba f’hekk. It-tielet intrapriża kkonċernata minn din il-proposta, Doosan S.A., tipproduċi skavaturi. It-tnaqqis fid-domanda għall-prodotti tagħha fl-Ewropa wasslet għad-deċiżjoni li tagħlaq impjant tal-produzzjoni fi Frameries u li tforni s-suq Ewropew mis-siti tal-produzzjoni tagħha fil-Korea t’Isfel.

               3.2.7.Impatt mistenni tas-sensji fir-rigward tal-ekonomija u l-impjiegi lokali, reġjonali jew nazzjonali

               13.L-impatt tas-sensji fuq l-ekonomija u l-impjieg lokali u reġjonali huwa mistenni li jkun sinifikanti. Hainaut qed iħabbat wiċċu ma’ sitwazzjoni diffiċli tas-suq tax-xogħol b’rata ta’ impjiegi ta’ 52,7 % (9,2 punti perċentwali inqas mill-medja nazzjonali) u rata ta’ qgħad ta’ 14,5 % (5,9 punti perċentwali ogħla mill-medja nazzjonali
                  7
               ). L-industriji tal-manifattura, b’mod partikolari, sofrew fir-reġjun ta’ Hainaut, bi tnaqqis fl-impjieg fis-settur ta’ 15,3 % bejn l-2007 u l-2012 fiż-żona ta’ Charleroi waħedha. Din is-sitwazzjoni hija magħmula aktar diffiċli mill-fatt li s-settur kollu tal-manifattura qed inaqqas l-iskala tal-produzzjoni fil-Vallonja, b’telf ta’ 1 236 impjieg fl-2013 u ta’ 1 878 impjieg fl-2014. Is-Servizz tal-Impjieg Pubbliku fiż-żona rreġistra wkoll tnaqqis sinifikanti fl-offerti tax-xogħol ta’ 13 % mill-2012. Barra minn hekk, is-suq tax-xogħol tar-reġjun ta’ Hainaut huwa kkaratterizzat minn proporzjon għoli ta’ ħaddiema mhux ikkwalifikati (kważi nofs il-persuni li qegħdin ifittxu impjieg f’Hainaut ma għandhomx il-kwalifiki tal-edukazzjoni sekondarja għolja). Dan it-tnaqqis fl-iskala tal-produzzjoni fis-settur tal-manifattura kollu se jagħmilha diffiċli biex il-grupp fil-mira ta’ din l-applikazzjoni jsib impjieg u ċertament li se jkun hemm bżonn ta’ sforz fit-titjib fil-ħiliet.

               3.2.8.Spjegazzjoni taċ-ċirkostanzi eċċezzjonali sottostanti għall-ammissibbiltà tal-applikazzjoni

               14.Il-Belġju jargumenta li, minkejja l-fatt li ftit anqas minn 500 ngħataw is-sensja fil-perjodu ta’ referenza ta’ disa’ xhur, din l-applikazzjoni xorta għandha tiġi assimilata ma’ applikazzjoni skont l-Artikolu 4(1)(b) tar-Regolament tal-FEG minħabba ċ-ċirkustanzi eċċezzjonali li għandhom impatt serju fuq l-impjiegi u fuq l-ekonomija lokali, reġjonali jew nazzjonali. Ħaddiema oħrajn minn waħda mill-intrapriżi kkonċernati minn din l-applikazzjoni, jiġifieri Caterpillar Belgium S.A., kienu l-miri ta’ applikazzjoni aktar bikrija (EGF/2014/011 BE/Caterpillar), li qed tiġi implimentata. Din l-applikazzjoni hija meqjusa applikazzjoni ta’ segwitu għall-ewwel applikazzjoni marbuta ma’ sensji fuq livell ta’ massa f’Caterpillar Belgium S.A, minħabba li hija parti mill-istess proċedura ta’ sensji kollettivi. It-tliet intrapriżi kkonċernati minn din l-applikazzjoni huma atturi importanti fir-reġjun fil-qasam tal-manifattura tal-magni tal-kostruzzjoni, li jipprovdu 72 % tal-impjiegi f’din iż-żona. Barra minn hekk, 12,3 % tal-forza tax-xogħol fir-reġjun ikkonċernat jaħdmu fil-manifattura, li rat tnaqqis fl-impjiegi ta’ 8 punti perċentwali mill-2007. Iċ-ċirkostanzi eċċezzjonali marbuta ma’ dan il-każ kienu kkonfermati mis-sitwazzjoni xejn favorevoli tas-suq tax-xogħol fir-reġjun, li tidher mir-rati ta’ impjieg aktar baxxi mill-medja, minn proporzjon għoli ta’ ħaddiema mhux ikkwalifikati u minn livelli għoljin ta’ qgħad fit-tul, li jirrappreżenta 39,0 % tal-qgħad globali fir-Reġjun ta’ Hainaut.

               3.3.Il-benefiċjarji fil-mira u l-azzjonijiet proposti

               3.3.1.Benefiċjarji fil-mira

               15.L-għadd stmat ta’ ħaddiema mogħtija s-sensja li mistennija jipparteċipaw fil-miżuri huwa ta’ 488. It-tqassim ta’ dawn il-ħaddiema skont is-sess, iċ-ċittadinanza u l-età huwa kif ġej:

                        Kategorija

                        L-għadd ta’ benefiċjarji fil-mira

                        Sess:

                        Irġiel:

                        460

                        (94,3 %)

                        Nisa:

                        28

                        (5,7 %)

                        Ċittadinanza:

                        Ċittadini tal-UE:

                        485

                        (99,4 %)

                        mhux ċittadini tal-UE:

                        3

                        (0.6 %)

                        Grupp ta’ età:

                        15-24 sena:

                        29

                        (5,9 %)

                        25-29 sena:

                        33

                        (6.8 %)

                        30-54 sena:

                        251

                        (51,4 %)

                        55-64 sena:

                        175

                        (35,9 %)

                        aktar minn 64 sena:

                        0

                        (0.0 %)

               16.Barra minn hekk, il-Belġju se jipprovdi servizzi personalizzati kkofinanzjati mill-FEG lil massimu ta’ 300 żagħżugħ/a mir-reġjun ta’ Hainaut li mhumiex fl-edukazzjoni, f’impjieg jew f’taħriġ (NEETs) li jkollhom inqas minn 25 sena fid-data tat-tressiq tal-applikazzjoni, billi 488 mis-sensji kollha msemmijin fil-paragrafu 15 iseħħu fir-reġjun tal-livell 2 tan-NUTS ta’ Hainaut (B32) li huwa eliġibbli skont l-Inizjattiva Favur l-Impjieg taż-Żgħażagħ.

               17.Għalhekk, it-total stmat ta’ benefiċjarji fil-mira li huma mistennija jieħdu sehem fil-miżuri, inklużi n-NEETs, huwa ta’ 788.

               3.3.2.Eliġibbiltà tal-azzjonijiet proposti

               18.Is-servizzi personalizzati li għandhom jiġu pprovduti lill-ħaddiema li ngħataw is-sensja u n-NEETs jikkonsistu mill-azzjonijiet li ġejjin.

               –Appoġġ/Gwida/Integrazzjoni: Dan il-pakkett ta’ servizzi huwa msejjes fuq l-attivitajiet standard imwettqa mill-Unitajiet ta’ Riallokazzjoni tal-ħaddiema. Is-servizzi se jingħataw minn tim ta’ persunal speċjalizzat tal-FOREM
                  8
                fi sħubija ma’ organizzazzjonijiet li jirrappreżentaw lill-eks-ħaddiema biex iħeġġu lill-parteċipanti jieħdu sehem fil-miżuri u biex jgħinuhom bil-proċeduri amministrattivi. Sabiex jiġu ffaċilitati l-kuntatti bejn il-ħaddiema, is-servizzi huma pprovduti b’mod konġunt lill-ħaddiema kollha li ngħataw is-sensja f’bini apposta. Is-servizzi jkopru tliet tipi ta’ attività: (i) informazzjoni kollettiva dwar tekniki ta’ tfittix ta’ impjieg (kitba tas-CV u tal-ittra ta’ applikazzjoni, l-użu tar-riżorsi tal-web, eċċ), (ii) intervisti ma’ konsulent tal-FOREM (awditjar tal-ħiliet, direzzjoni professjonali, gwida dwar it-taħriġ, eċċ); (ii) aċċess liberu u miftuħ għal għodod għat-tfittix ta’ impjieg (tagħmir tal-IT b’konnessjoni tal-internet, telefown, dokumentazzjoni speċjalizzata, eċċ.).

               –L-iffaċilitar tat-tfittix ta’ impjieg: FOREM se jwettaq attivitajiet speċifiċi biex jgħin lill-ħaddiema fit-tfittix tagħhom għal impjieg u biex jegħlbu d-diffikultajiet fil-proċess ta’ riallokazzjoni. Dan jinkludi laqgħat bejn il-ħaddiema li ngħataw is-sensja u impjegaturi potenzjali (it-tqabbil tal-impjiegi), żjarat fil-kumpaniji, laqgħat ma’ persuni li jirreklutaw għat-tħejjija ta’ intervisti għax-xogħol, u skambji ta’ esperjenza ma’ ħaddiema oħra li jkunu diġà tħarrġu mill-ġdid jew li sabu impjieg wara sensja kollettiva.

               –Taħriġ Integrat: Se tingħata firxa ta’ korsijiet ta’ taħriġ speċifiċi mill-FOREM jew mis-Centres de competences jew mill-IFAPME
                  9
               . Bħala pass inizjali, il-persunal tal-FOREM se jgħin lil kull parteċipant biex jiddefinixxi l-miri tiegħu relatati max-xogħol u jiggwidah lejn wieħed mill-moduli ta’ taħriġ offruti. Fi tmiem ta’ kull modulu ta’ taħriġ, il-ħiliet ġodda jistgħu jiġu evalwati u ddokumentati. Skont it-tip ta’ taħriġ u l-qasam tal-kompetenzi, il-parteċipanti se jingħataw jew ċertifikazzjoni tal-ħiliet formali (jiġifieri ċertifikat ta’ kompetenza), ċertifikat ta’ attendenza (għal kompetenzi jew okkupazzjonijiet li għalihom ma teżisti l-ebda ċertifikazzjoni formali) jew validazzjoni tal-ħiliet (għal ħiliet u kompetenzi miksuba barra mill-korsijiet ta’ taħriġ formali).

               –Appoġġ għall-ħolqien ta’ intrapriża: Matul il-proċess kollu, il-ħaddiema li qed jikkunsidraw li jistabbilixxu n-negozju tagħhom stess se jirċievu gwida u appoġġ tul il-proċess kollu. Dan l-appoġġ jinkludi żewġ attivitajiet ewlenin: (i) sessjonijiet ta’ informazzjoni kollettivi biex titqajjem sensibilizzazzjoni dwar l-opportunitajiet ta’ ħolqien tan-negozju, tingħata informazzjoni dwar aspetti legali u miżuri ta’ appoġġ għall-ħolqien tan-negozju; (ii) intervisti individwali mal-ħaddiema interessati biex jiġu eżaminati l-pjanijiet tagħhom u jitqiegħdu f’kuntatt ma’ organizzazzjonijiet li jappoġġaw in-negozju u fornituri tas-servizz.

               –Appoġġ għal proġetti kollettivi: Il-ħaddiema li jistgħu jkunu qegħdin jikkunsidraw li jistabbilixxu “intrapriża soċjali” flimkien bħala grupp se jirċievu gwida u appoġġ minn konsulenza speċjalizzata u mill-Unità ta’ Riallokazzjoni. Dan l-appoġġ jinkludi sessjonijiet ta’ informazzjoni u ta’ sensibilizzazzjoni dwar il-ħolqien tan-negozju u ħiliet ta’ ġestjoni bażiċi, kif ukoll pariri dwar l-istabbiliment tal-intrapriża (eż. it-tfassil ta’ pjan tan-negozju, l-abbozzar ta’ statuti legali, kummerċjalizzazzjoni, eċċ.). Il-kumitat ta’ appoġġ, li jlaqqa’ flimkien rappreżentanti mill-organizzazzjonijiet ta’ min iħaddem, mit-trejdjunjins u mill-FOREM, jivvaluta l-applikazzjoni u jiddeċiedi jagħtix għotja jew le. Kull ħaddiem involut fil-proġett jista’ jirċievi għotja ta’ EUR 5 000 (il-fondi jinġabru għall-ħaddiema kollha li jkunu qed jipparteċipaw). L-għotjiet jistgħu jintużaw biex ikopru x-xiri ta’ tagħmir, merkanzija, reklamar, konsulenza, taħriġ, eċċ. Il-konsulenza se tamministra l-għotjiet u se tirrapporta lill-FOREM dwar l-użu tan-nefqa (fatturi u dokumentazzjoni ta’ sostenn).

               –Benefiċċji: Se jitqiegħdu wkoll għad-dispożizzjoni tal-parteċipanti benefiċċji għat-tfittxija għall-impjieg u għat-taħriġ.

               Is-servizzi personalizzati li għandhom jiġu pprovduti lil NEETs huma bbażati fuq approċċ simili kif deskritt hawn fuq u jikkonsistu mill-azzjonijiet li ġejjin:

               –Mobilizzazzjoni u Gwida: It-tfassil ta’ profili dettaljati se jippermetti li ż-żgħażagħ jew imorru direttament għal aktar edukazzjoni/taħriġ jew inkella jsegwu sessjoni speċjali ta’ orjentazzjoni mfassla biex tippromwovi l-fiduċja tal-persuna fiha nnifisha u biex jesploraw l-interessi.

               –Taħriġ: Se tingħata firxa ta’ korsijiet ta’ taħriġ speċifiċi mill-FOREM jew mis-Centres de competences jew mill-IFAPME.

               –Titjib tal-ħiliet personalizzat: Sejjer jitfassal pjan għat-titjib tal-ħiliet personalizzati għal kull NEET li jipparteċipa f’din il-miżura.

               –Benefiċċji: Se jiġu offruti wkoll lill-parteċipanti benefiċċji għat-tfittix ta’ xogħol, għat-taħriġ u għall-mobilità.

               19.L-azzjonijiet proposti, deskritti hawnhekk, jikkostitwixxu miżuri attivi tas-suq tax-xogħol fi ħdan l-azzjonijiet eliġibbli stabbiliti fl-Artikolu 7 tar-Regolament tal-FEG. Dawn l-azzjonijiet ma jissostitwixxux il-miżuri passivi ta’ protezzjoni soċjali.

               20.L-awtoritajiet Belġjani taw l-informazzjoni meħtieġa dwar azzjonijiet li huma obbligatorji għall-intrapriżi kkonċernati bis-saħħa tal-liġi nazzjonali jew skont arranġamenti kollettivi. Huma kkonfermaw li kontribuzzjoni finanzjarja mill-FEG mhijiex se tieħu post dawn l-azzjonijiet.

               3.3.3.Baġit stmat

               21.L-ispejjeż totali stmati huma ta’ EUR 3,040,069, li jinkludu n-nefqa ta’ EUR 2,972,669 għal servizzi personalizzati u n-nefqa ta’ EUR 67,400 għal attivitajiet ta’ tħejjija, ġestjoni, informazzjoni u pubbliċità, kontroll u rappurtar.

               22.Il-kontribuzzjoni finanzjarja totali mitluba mill-FEG hija ta’ EUR 1 824 041 (60 % tal-ispejjeż totali).

                        Azzjonijiet

                        Għadd stmat ta’ parteċipanti

                        Spiża stmata għal kull parteċipant (EUR
                           10
                        )

                        Stima tal-ispejjeż totali (EUR)

                        Servizzi personalizzati (Azzjonijiet skont l-Artikolu 7(1)(a) u (c) tar-Regolament tal-FEG)

                         Riallokazzjoni (Rikonverżjoni):

                        Appoġġ/Gwida/Integrazzjoni (Accompagnement/Orientation/Insertion)

                        488

                        2,849

                        1,390,089

                        L-iffaċilitar tat-tfittix ta’ impjieg (Dynamisation de la recherche d’emploi)

                        200

                        163

                        32,500

                         Taħriġ (Formation)

                        Taħriġ Integrat (Formations intégrées)

                        200

                        594

                        118,850

                        Promozzjoni tal-intraprenditorija (Aide à la creation d’emploi)

                        Appoġġ għall-ħolqien ta’ intrapriżi (Autocreation d’emploi individuelle)

                        300

                        117

                        35,000

                         Proġetti kollettivi għas-sensibilizzazzjoni (Sensibilisation aux projets collectifs)

                        300

                        160

                        47,868

                         Għotjiet għal proġetti kollettivi (Bourses de création de projets collectifs)

                        10

                        5,000

                        50,000

                         NEETS: Mobilizzazzjoni u Gwida (Mobilisation/accompagnement)

                        300

                        3,350

                        1,004,896

                        NEETS: Taħriġ Integrat (Formations intégrées)

                        100

                        850

                        85,000

                        NEETS: Titjib tal-ħiliet personalizzat (Remédiation et mise à niveau)

                        50

                        1,300

                        65,000

                        Subtotal (a):

                        Perċentwal tal-pakkett ta’ servizzi personalizzati:

                        –

                        2,829,203

                        (95,17 %)

                        Benefiċċji u inċentivi (Azzjonijiet skont l-Artikolu 7(1)(b) tar-Regolament tal-FEG)

                         Il-benefiċċji għat-tfittix ta’ xogħol (Allocations de recherche d’emploi)

                        488

                        153

                        74,844

                         Benefiċċji għat-taħriġ (Allocations de formation)

                        200

                        62

                        12,372

                         NEETS: Il-benefiċċji għat-tfittix ta’ xogħol (allocations de recherche d’emploi)

                        150

                        125

                        18,750

                         NEETS: Benefiċċji għall-Mobilità (allocations de mobilité)

                        150

                        125

                        18,750

                         NEETS: Benefiċċji għat-taħriġ (allocations de formation)

                        100

                        125

                        12,500

                         Benefiċċji għat-titjib tal-ħiliet personalizzat (Allocations remédiation)

                        50

                        125

                        6,250

                        Subtotal (b):

                        Perċentwal tal-pakkett ta’ servizzi personalizzati:

                        –

                        143,466

                        (4,83 %)

                         Azzjonijiet skont l-Artikolu 7(4) tar-Regolament tal-FEG

                        1 Attivitajiet ta’ tħejjija

                        –

                        1,500

                        2 Ġestjoni

                        –

                        8,000

                        3 Informazzjoni u pubbliċità

                        –

                        45,000

                        4 Kontroll u rappurtar

                        –

                        12,900

                        Subtotal (ċ):

                        Perċentwal tal-ispejjeż totali:

                        –

                        67,400

                        (2.22 %)

                        Spejjeż totali (a + b + ċ):

                        –

                        3,040,069

                        Kontribuzzjoni tal-FEG (60 % tal-ispejjeż totali)

                        –

                        1,824,041

               23.L-ispejjeż tal-azzjonijiet identifikati fit-tabella ta’ hawn fuq bħala azzjonijiet skont l-Artikolu 7(1)(b) tar-Regolament tal-FEG ma jaqbżux il-35 % tal-ispejjeż totali tal-pakkett ikkoordinat ta’ servizzi personalizzati. Il-Belġju kkonferma li dawn l-azzjonijiet huma kundizzjonali fuq il-parteċipazzjoni attiva tal-benefiċjarji fil-mira f’attivitajiet ta’ tfittix ta’ impjieg jew ta’ taħriġ.

               24.Il-Belġju kkonferma li l-ispejjeż tal-investimenti għal impjieg indipendenti, bidu ta’ negozju u akkwiżizzjoni tal-impjegati mhumiex se jaqbżu s-somma ta’ EUR 15 000 għal kull benefiċjarju.

               3.3.4.Perjodu ta’ eliġibbiltà tan-nefqa

               25.Il-Belġju beda jipprovdi s-servizzi personalizzati lill-benefiċjarji fil-mira fl-1 ta’ Jannar 2015. Għalhekk, in-nefqa fuq l-azzjonijiet imsemmijin fil-punt 22 għandha tkun eliġibbli għal kontribuzzjoni finanzjarja mill-FEG mill-1 ta’ Jannar 2015 sas-17 ta’ Diċembru 2017, bl-eċċezzjoni tan-nefqa fuq l-edukazzjoni jew korsijiet ta’ taħriġ li jdumu sentejn jew iżjed, li se tkun eliġibbli sas-17 ta’ Ġunju 2018.

               26.Il-Belġju beda jġarrab in-nefqa amministrattiva biex jimplimenta l-FEG fl-1 ta’ Jannar 2015. Għalhekk, in-nefqa fuq l-attivitajiet ta’ tħejjija, ġestjoni, informazzjoni u pubbliċità, kontroll u rappurtar għandha tkun eliġibbli għal kontribuzzjoni finanzjarja mill-FEG mill-1 ta’ Jannar 2015 sas-17 ta’ Ġunju 2018.

               3.3.5.Il-komplementarjetà ma’ azzjonijiet iffinanzjati minn fondi nazzjonali jew tal-Unjoni

               27.Is-sorsi ta’ prefinanzjament jew ta’ kofinanzjament nazzjonali huma s-Servizz tal-Impjieg Pubbliku tal-Vallonja (FOREM ) u r-Reġjun tal-Vallonja.

               28.Il-Belġju kkonferma li l-miżuri deskritti hawn fuq li jirċievu kontribuzzjoni finanzjarja mill-FEG mhumiex se jirċievu wkoll kontribuzzjonijiet finanzjarji minn strumenti finanzjarji oħrajn tal-Unjoni.

               3.3.6.Proċeduri għall-konsultazzjoni mal-benefiċjarji fil-mira jew mar-rappreżentanti tagħhom jew mal-imsieħba soċjali, kif ukoll mal-awtoritajiet lokali u reġjonali

               29.Il-Belġju indika li l-pakkett ikkoordinat ta’ servizzi personalizzati tfassal f’konsultazzjoni mal-partijiet interessati kollha inklużi s-sħab soċjali, l-intrapriżi u s-servizzi pubbliċi tal-impjiegi. Permezz ta’ Kumitat għall-Monitoraġġ, dawk il-partijiet interessati se isegwu mill-qrib l-implimentazzjoni tal-miżuri proposti.

               3.4.Sistemi ta’ ġestjoni u kontroll

               30.L-applikazzjoni fiha deskrizzjoni tas-sistema ta’ ġestjoni u kontroll li tispeċifika r-responsabbiltajiet tal-korpi involuti. Il-Belġju nnotifika lill-Kummissjoni li l-kontribuzzjoni finanzjarja se tiġi ġestita u kkontrollata mill-istess korpi li huma responsabbli għall-Fond Soċjali Ewropew (FSE).

               3.5.Impenji mogħtija mill-Istat Membru kkonċernat

               31.Il-Belġju ta l-assigurazzjonijiet kollha meħtieġa rigward dawn li ġejjin:

               –il-prinċipji tal-ugwaljanza tat-trattament u tan-nondiskriminazzjoni se jiġu rrispettati fl-aċċess għall-azzjonijiet proposti u l-implimentazzjoni tagħhom,

               –inżammet il-konformità mar-rekwiżiti stabbiliti fil-leġiżlazzjoni nazzjonali u tal-UE dwar sensji kollettivi,

               –l-intrapriżi li taw is-sensji, li komplew bl-attivitajiet tagħhom wara s-sensji, ikkonformaw mal-obbligi legali tagħhom li jikkontrollaw is-sensji u pprovdew għall-ħaddiema tagħhom kif xieraq,

               –l-azzjonijiet proposti mhumiex se jirċievu appoġġ finanzjarju minn fondi jew strumenti finanzjarji oħrajn tal-Unjoni, u se jiġi evitat kull finanzjament doppju;

               –l-azzjonijiet proposti se jikkomplementaw l-azzjonijiet iffinanzjati mill-Fondi Strutturali,

               –il-kontribuzzjoni finanzjarja mill-FEG se tkun konformi mar-regoli proċedurali u materjali tal-Unjoni dwar l-għajnuna mill-Istat.

               4.IMPLIKAZZJONI BAĠITARJA

               4.1.Proposta Baġitarja

               32.Il-FEG ma għandux jaqbeż ammont annwali massimu ta’ EUR 150 miljun (prezzijiet tal-2011), kif stipulat fl-Artikolu 12 tar-Regolament tal-Kunsill (UE, Euratom) Nru 1311/2013 tat-2 ta’ Diċembru 2013 li jistabbilixxi l-qafas finanzjarju pluriennali għas-snin 2014-2020
                  11
               .

               33.Wara li eżaminat l-applikazzjoni fir-rigward tal-kundizzjonijiet stabbiliti fl-Artikolu 13(1) tar-Regolament tal-FEG, u filwaqt li qieset l-għadd ta’ benefiċjarji fil-mira, l-azzjonijiet proposti u l-ispejjeż stmati, il-Kummissjoni qiegħda tipproponi li timmobilizza l-FEG għall-ammont ta’ EUR 1 824 041, li jirrappreżenta 60 % tal-ispejjeż totali tal-azzjonijiet proposti, sabiex tiġi pprovduta kontribuzzjoni finanzjarja għall-applikazzjoni.

               34.Id-deċiżjoni proposta biex jiġi mmobilizzat l-FEG se tittieħed b’mod konġunt mill-Parlament Ewropew u mill-Kunsill, kif stabbilit fil-punt 13 tal-Ftehim Interistituzzjonali tat-2 ta’ Diċembru 2013 bejn il-Parlament Ewropew, il-Kunsill u l-Kummissjoni dwar id-dixxiplina baġitarja, dwar il-kooperazzjoni fi kwistjonijiet baġitarji u dwar il-ġestjoni finanzjarja tajba
                  12
               .

               4.2.Atti relatati

               35.Fl-istess waqt li tippreżenta din il-proposta għal deċiżjoni biex jiġi mmobilizzat il-FEG, il-Kummissjoni se tippreżenta proposta lill-Parlament Ewropew u lill-Kunsill għal trasferiment tal-ammont ta’ EUR 1 824 041 għall-intestatura baġitarja rilevanti.

               36.Fl-istess waqt li tadotta din il-proposta għal deċiżjoni biex jiġi mmobilizzat il-FEG, il-Kummissjoni se tadotta deċiżjoni dwar kontribuzzjoni finanzjarja, permezz ta’ att ta’ implimentazzjoni, li se jidħol fis-seħħ fid-data li fiha l-Parlament Ewropew u l-Kunsill jadottaw id-deċiżjoni proposta biex jiġi mmobilizzat il-FEG.

               Proposta għal

               DEĊIŻJONI TAL-PARLAMENT EWROPEW U TAL-KUNSILL

               dwar il-mobilizzazzjoni tal-Fond Ewropew ta’ Aġġustament għall-Globalizzazzjoni (l-applikazzjoni mill-Belġju - EGF/2015/012 BE/Hainaut Machinery)

               IL-PARLAMENT EWROPEW U L-KUNSILL TAL-UNJONI EWROPEA,

               Wara li kkunsidraw it-Trattat dwar il-Funzjonament tal-Unjoni Ewropea,

               Wara li kkunsidraw ir-Regolament (UE) Nru 1309/2013 tal-Parlament Ewropew u tal-Kunsill tas-17 ta’ Diċembru 2013 dwar il-Fond Ewropew ta’ Aġġustament għall-Globalizzazzjoni (2014-2020) u li jħassar ir-Regolament (KE) Nru 1927/2006
                  13
               , u b’mod partikolari l-Artikolu 15(4) tiegħu,

               Wara li kkunsidraw il-Ftehim Interistituzzjonali tat-2 ta’ Diċembru 2013 bejn il-Parlament Ewropew, il-Kunsill u l-Kummissjoni dwar id-dixxiplina baġitarja, dwar il-kooperazzjoni fi kwistjonijiet baġitarji u dwar il-ġestjoni finanzjarja tajba
                  14
               , u b’mod partikolari l-punt 13 tiegħu,

               Wara li kkunsidraw il-proposta mill-Kummissjoni Ewropea,

               Billi:

               (1)Il-Fond Ewropew ta’ Aġġustament għall-Globalizzazzjoni (FEG) ġie stabbilit biex jipprovdi appoġġ lill-ħaddiema li jingħataw is-sensja u lill-persuni li jaħdmu għal rashom li l-attività tagħhom waqfet minħabba bidliet strutturali kbar fix-xejriet tal-kummerċ dinji minħabba l-globalizzazzjoni, minħabba ssoktar tal-kriżi finanzjarja u ekonomika globali indirizzata fir-Regolament (KE) Nru 546/2009 tal-Parlament Ewropew u tal-Kunsill, jew minħabba kriżi finanzjarja u ekonomika globali ġdida, u biex jassistihom fir-riintegrazzjoni tagħhom fis-suq tax-xogħol.

               (2)Il-FEG ma għandux jaqbeż ammont annwali massimu ta’ EUR 150 miljun (prezzijiet tal-2011), kif stabbilit fl-Artikolu 12 tar-Regolament tal-Kunsill (UE, Euratom) Nru 1311/2013
                  15
               .

               (3)Fis-17 ta’ Diċembru 2015, il-Belġju ressaq l-applikazzjoni EGF/2015/012 BE/Hainaut Machinery għal kontribuzzjoni finanzjarja mill-FEG, wara sensji fis-settur ekonomiku kklassifikat taħt NACE Reviżjoni 2 Diviżjoni 28 (Manifatturar ta’ makkinarju u tagħmir n.e.c.) fir-reġjun tal-livell NUTS 2 ta’ Hainaut (BE32) fil-Belgju. Din ġiet issupplimentata b’informazzjoni addizzjonali skont l-Artikolu 8(3) tar-Regolament (UE) Nru 1309/2013. L-applikazzjoni tikkonforma mar-rekwiżiti għad-determinazzjoni ta’ kontribuzzjoni finanzjarja mill-FEG skont l-Artikolu 13 tar-Regolament (UE) Nru 1309/2013.

               (4)Skont l-Artikolu 6(2) tar-Regolament (UE) Nru 1309/2013, il-Belġju ddeċieda li jipprovdi servizzi personalizzati kkofinanzjati mill-FEG lil 300 żagħżugħ u żagħżugħa li huma barra mill-edukazzjoni, l-impjieg jew it-taħriġ (NEETs) ukoll.

               (5)F’konformità mal-Artikolu 4(2) tar-Regolament (UE) Nru 1309/2013, l-applikazzjoni mill-Belġju titqies ammissibbli peress li s-sensji għandhom impatt serju fuq l-impjiegi u l-ekonomija lokali, reġjonali u nazzjonali.

               (6)Għalhekk, il-FEG għandu jiġi mmobilizzat sabiex jipprovdi kontribuzzjoni finanzjarja ta’ EUR 1 824 041 fir-rigward tal-applikazzjoni ppreżentata mill-Belġju,

               (7)Sabiex jiġi mminimizzat iż-żmien meħud biex jiġi mmobilizzat il-FEG, din id-Deċiżjoni għandha tapplika mid-data tal-adozzjoni tagħha,

               ADOTTAW DIN ID-DEĊIŻJONI:

               Artikolu 1

               Għall-baġit ġenerali tal-Unjoni Ewropea għas-sena finanzjarja 2016, il-Fond Ewropew ta’ Aġġustament għall-Globalizzazzjoni għandu jiġi mmobilizzat biex jipprovdi s-somma ta’ EUR 1 824 041 f’approprjazzjonijiet ta’ impenji u ta’ pagament.

               Artikolu 2

               Din id-Deċiżjoni tidħol fis-seħħ fil-jum tal-pubblikazzjoni tagħha f’Il-Ġurnal Uffiċjali tal-Unjoni Ewropea. Hija tapplika minn [id-data tal-adozzjoni tagħha]*.

                  16Magħmul fi Brussell,

                  Għall-Parlament Ewropew
                        Għall-Kunsill

                  Il-President
                        Il-President

                     (1)
                  ĠU L 347, 20.12.2013, p. 855.

                     (2)
                  Fit-tifsira tal-Artikolu 3 tar-Regolament tal-FEG.

                     (3)
                  Ir-Regolament tal-Kummissjoni (UE) Nru 1046/2012 tat-8 ta’ Novembru 2012 li jimplimenta r-Regolament (KE) Nru 1059/2003 tal-Parlament Ewropew u tal-Kunsill dwar l-istabbiliment ta’ klassifikazzjoni komuni ta’ unitajiet territorjali għall-istatistika (NUTS), fejn tidħol it-trażmissjoni tas-serje kronoloġiċi għat-tqassim reġjonali l-ġdid (ĠU L 310, 9.11.2012, p. 34).

                     (4)
                  ĠU L 393, 30.12.2006, p. 1.

                     (5)
                  F’konformità mar-raba’ paragrafu tal-Artikolu 7 tar-Regolament (UE) Nru 1309/2013.

                     (6)
                  OFF-Highway Research, Annual Review and a Forecast to 2014, April 2010

                     (7)
                  SPF Economie, Classes moyennes et Energie, Enquête sur les forces de travail, 2015

                     (8)
                  Is-Servizz tal-Impjieg Pubbliku tal-Vallonja

                     (9)
                  L-IFAPME (Institut wallon de Formation en Alternance et des indépendants et Petites et Moyennes Entreprises) huwa istitut ta’ taħriġ pubbliku li jipprovdi taħriġ doppju relatat max-xogħol fil-forma ta’ apprendistati u korsijiet speċifiċi għall-maniġers tal-SMEs.

                     (10)
                  Approssimazzjonijiet ibbażati fuq l-għadd ta’ parteċipanti u l-ispejjeż totali.

                     (11)
                  ĠU L 347, 20.12.2013, p. 884.

                     (12)
                  ĠU C 373, 20.12.2013, p. 1.

                     (13)
                  ĠU L 347, 20.12.2013, p. 855.

                     (14)
                  ĠU C 373, 20.12.2013, p. 1.

                     (15)
                  Ir-Regolament tal-Kunsill (UE, Euratom) Nru 1311/2013 li jistabbilixxi l-qafas finanzjarju pluriennali għas-snin 2014-2020 (ĠU L 347, 20.12.2013, p. 884).

                     (16)
                   Id-data trid tiddaħħal mill-Parlament qabel il-pubblikazzjoni fil-ĠU.